Status ‘Permohonan Anda Telah Diterima’ KWSP Belum Bertukar LULUS?

Ramai yang berang dan menulis di ruang komen Facebook KWSP dan Tengku Zafrul untuk mempercepatkan proses pengeluaran khas ini, kerana KWSP belum bertukar lulus. Apa yang boleh diperkatakan di sini kita terpaksa bersabar dengan situasi ini. InshaaAllah dengan ‘Permohonan Anda Telah Diterima’ ini akan bertukar hijau bila tiba masanya.

Sehingga artikel ini ditulis, masih ramai ramai pemohon Pengeluaran Khas KWSP 10k yang masih menanti adakah permohonan mereka ini di luluskan oleh KWSP atau tidak. Boleh dikatakan, hampir setiap hari pemohon akan login Pengeluaran Khas KWSP semata-mata untuk buat semakan KWSP RM10k, yang akhirnya kecewa kerana masih mendapat paparan status PERMOHONAN ANDA TELAH DITERIMA KWSP. Masih lagi belum bertukar ke warna hijau yang menunjukkan status LULUS.

Kenapa ini berlaku? KWSP BELUM BERTUKAR LULUS

Pertama sekali, sekiranya anda sudah buat semakan, pasti anda akan dapat melihat status Permohonan Diterima dengan ayat “PERMOHONAN ANDA TELAH DITERIMA”.

Apa maksudnya?

Seperti yang diberitahu tadi, status ini bermakna ia telah confirm diterima oleh pihak KWSP, sedang disemak dan akan diproses secara berperingkat.

Ini juga bermakna siapa hantar dulu, permohonan dia akan diproses terlebih dahulu. Dengar cerita, sesiapa submit permohonan pada malam 30 Mac 2022 tempohari, dialah yang mendapat status PERMOHONAN ANDA TELAH DILULUSKAN dahulu.

Walau bagaimanapun, anda harus faham bahawa status terima itu tidak bermakna lulus. Macam kita pos barang ke sesuatu tempat. Hantar tidak bermakna dapat.

Jika status masih lagi belum bertukar dan masih lagi terima paparan PERMOHONAN ANDA TELAH DITERIMA, ada kemungkinan belum sampai giliran anda untuk diproses permohonan KWSP 10k.

Jangan risau sampai tak tidur malam kalau status PERMOHONAN ANDA TELAH DITERIMA masih belum bertukar . Sila tunggu dengan tabah dan banyak-banyak berdoa.

Semoga giliran kelulusan anda diproses dengan cepat.

Sila teruskan cek KWSP 10k melalui portal pengeluarankhas.kwsp.gov.my. Satu hari sepuluh kali pun tak apa. Cuma letihlah jika buat semakan banyak kali. Ada baiknya chill-chill dan kekal bertenang.

Walau bagaimanapun, ada pemohon yang komen di Facebook rasmi KWSP mengatakan menerima sudah menerima status PERMOHONAN ANDA TELAH DILULUSKAN dan menerima tarikh 21 April 2022 sebagai tarikh pembayaran. Buat masa ini, kami masih belum dengar ada yang menerima tarikh 20 April sebagai tarikh bayaran KWSP 10k.

Alhamdulillah kalau sudah lulus permohonan Pengeluaran Khas KWSP 10k.

Tarikh pembayaran yang dijanjikan untuk bayaran KWSP 10k sebelum ini ialah pada hari Rabu, 20 April 2022. Dengan pengumuman Tengku Datuk Seri Zafrul Tengku Abdul Aziz, tarikh baru bayaran KWSP 10k ialah pada hari Isnin, 18 April 2022.

Perubahan tarikh ini adalah berikutan banyak komen-komen pemohon dan netizen di media sosial yang mahukan pembayaran awal kerana ingin membuat persediaan Hari Raya Aidilfitri 2022.

Ada netizen berkongsi bahawa status di pengeluarankhas.kwsp.gov.my masih lagi tertera PERMOHONAN ANDA SUDAH DITERIMA.

Walau bagaimanapun, apabila mereka membuat semakan di i-AKAUN, sudah ada tarikh pembayaran KWSP 10k.

Jadi, sekiranya pernah mohon pengeluaran KWSP yang dulu-dulu dan telah mendaftar i-Akaun online sebelum ini, anda juga boleh check status LULUS Pengeluaran Khas KWSP.

Melalui Withdrawal History di dalam i-AKAUN, anda boleh semak tarikh pembayaran KWSP 10k dan anggaran bila duit akan masuk ke dalam akaun bank.

Berikut ialah langkah-langkah ringkas untuk semak status Pengeluaran Khas KWSP 10k:

Antara sebab 5.3 juta orang memohon pengeluaran KWSP 10k ini adalah kerana faktor menunggu. Ramai yang tidak mahu dan tidak sanggup menunggu sehingga umur 55 untuk mengeluarkan duit simpanan dan caruman KWSP ini.

Jadi, ramai yang mengambil langkah berjaga-jaga dan bersedia untuk sebarang masalah di masa hadapan. Bila-bila ada emergency, boleh terus guna duit KWSP 10k yang sudah siap-siap dikeluarkan.

Cuma apabila sudah dikeluarkan, anda perlu masukkan ke dalam instrumen simpanan yang lain seperti Tabung Haji dan ASB. Ini adalah dua instrumen yang popular.

Bukan apa, kalau simpan dalam bank, alamat memang tak sampai 3 bulan sudah habis kerana boleh keluarkan ikut suka.

Kalau simpan di ASB?

Kalau simpan di ASB, agar sukar untuk keluarkan kerana kita perlu ke cawangan ASNB dan isi borang. Proses yang leceh ini akan buatkan kita malas untuk keluarkan dan duit akan kekal di situ.

Tambahan lagi, pengeluaran ASB secara online pula hanya membenarkan RM500 sahaja pada satu-satu masa. Cuma dari segi zakat, jika duit ASB anda banyak, anda perlu keluarkan zakat saham setiap tahun.

Kalau simpan dalam Tabung Haji?

Kalau simpan dalam Tabung Haji pula, anda tidak perlu bayar zakat kerana pihak Tabung Haji sudah siap-siap bayar zakat untuk anda.

Pilihan ini juga mungkin lebih baik kerana boleh niatkan terus untuk pergi menunaikan haji. Jika tiba-tiba Allah panggil dan izinkan untuk menunaikan Haji, duit memang sudah siap-siap standby.

Cuma dari segi susah atau senang untuk keluarkan duit Tabung Haji, ia lebih kurang sama dengan ASB. Proses yang memerlukan kita hadir ke cawangan untuk keluarkan duit Tabung Haji akan membuatkan kita rasa malas. Jadi, duit lebih selamat di dalam Tabung Haji.

Walau bagaimanapun, pengeluaran duit Tabung Haji secara online akan jadi lebih mudah sekiranya anda mempunyai akaun Bank Islam yang direct link dengan Tabung Haji. Kalau anda memang pernah linkkan kedua-duanya, ini bahaya kerana proses pengeluaran akan jadi mudah menggunakan ATM. Anda perlukan disiplin yang tinggi agar tidak keluarkan duit Tabung Haji sesuka hati.

Semoga dipermudahkan segala urusan.

Rujukan: KWSP

Tidak dinafikan, bukan semua orang ada memiliki sebuah kediaman yang besar dengan saiz keluasan ruang dalaman rumah yang luas.

Bagi yang memiliki saiz rumah yang kecil, sudah pasti setiap sudut keluasan ruang dalaman rumah juga adalah lebih terhad termasuk ruang dapur.

Sudah semestinya dengan ruang yang lebih terhad ini, rekaan hiasan dalaman rumah serta kelengkapan dan susunan perabot turut menjadi terhad.

Untuk ruang dapur misalnya, mesti ada segelintir di kalangan anda yang pernah menginginkan sebuah ‘Kitchen Island’ namun angan-angan tersebut tidak dapat dilaksanakan oleh kerana saiz keluasan ruang dapur yang kecil serta terhad.

Tetapi kini ianya bukan lagi penghalang untuk anda memiliki sebuah ‘Kitchen Island’ di ruang dapur.

Ini kerana, hasrat anda untuk memiliki sebuah ‘Kitchen Island’ yang cantik bagi menyerikan lagi ruang dapur anda bukan lagi angan-angan.

Maka, bagi mencapai hasrat dan angan-angan itu anda boleh mendapatkan sebuah ‘Kitchen Island’ yang bersaiz kecil seperti yang tertera dalam gambar di bawah.

‘Kitchen Island’ ini bukan sahaja memiliki saiz reka bentuk yang kecil malah ia juga didatangkan dengan rekaan moden dan ‘minimalist’ yang membuat kelengkapan perabot ini tampak lebih mewah.

Sumber: Facebook Kaki Deko

Tidak dinafikan, ada segelintir pemilik rumah tidak menghantar permohonan pelan pembangunan daripada Pihak Berkuasa Tempatan (PBT) bagi mendapatkan kelulusan sebelum melakukan pengubahsuaian baru di kediaman.

Tindakan sedemikian nyata akan memberi kesan buruk kepada pemilik rumah sekiranya memilih jalan pintas melakukan pengubahsuaian rumah tanpa mengikut syarat kelulusan yang ditetapkan oleh pihak kerajaan.

Jadi, dalam episod Tour Impiana Sembang Dekor bersama Bank Islam kali ini telah mengupas dan membincangkan topik ‘Berputih Mata Bila Rumah Kena Roboh, Nak Salahkan Siapa?’ bersama penonton.

Menerusi perkongsian bersama tetamu jemputan, pereka dalaman Encik Mohd Nizar Manaf menegaskan ada beberapa langkah serta perancangan yang perlu dilakukan oleh pemilik rumah sebelum memulakan pengubahusaian rumah.

“Apa yang saya boleh cakap fasal rumah kena roboh ni adalah kerana pemilik rumah tidak mendapat kelulusan daripada Pihak Berkuasa Tempatan (PBT).

“Mungkin ada sesetengah pemilik rumah yang terlalu ghairah untuk melakukan sesuatu pengubahsuaian baru sehingga terlupa ada beberapa langkah penting yang perlu diambil,” katanya.

Menurut Encik Nizar, langkah pertama yang perlu dilakukan oleh pemilik rumah adalah untuk mendapatkan kelulusan pelan pembangunan daripada PBT di pejabat majlis daerah sebelum memulakan pengubahsuaian kediaman.

“Pemilik rumah kena dapatkan pelan pembangunan untuk rumah mereka dan permohonan tersebut perlu dihantar kepada PBT di pejabat majlis daerah mengikut lokasi kawasan rumah masing-masing,” jelasnya.

Katanya lagi, pemilik rumah juga kini boleh mendapatkan bantuan dan khidmat daripada arkitek yang bertauliah sekiranya mahu mendapatkan kelulusan PBT sebelum melakukan pengubahusaian rumah.

“Sekarang kita sudah ada ‘one stop centre’ yang mana anda boleh menghantar permohonan kepada arkitek yang bertauliah, dapatkan khidmat mereka.

“Mereka akan bantu supaya permohonan pengubahsuaian rumah dapat diluluskan oleh PBT,” katanya lagi.

Jadi, adakah wajar rumah yang telah diubahsuai tanpa mendapatkan kelulusan PBT ini dirobohkan oleh pihak berkuasa? Ketahui jawapannya dengan menonton episod penuh Tour Impiana Sembang Dekor bersama Bank Islam dibawah;

Jangan lepaskan peluang merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!

Setiap pasangan suami isteri yang telah mendirikan rumah tangga bersama sudah pastinya akan menghadapi transisi perubahan fasa hidup masing-masing.

Bukan itu sahaja, setiap pasangan suami isteri yang telah berkahwin juga bakal mengalas tanggungjawab besar untuk melayari bahtera perkahwinan yang bahagia dan harmoni.

Namun begitu, apabila berbicara soal tanggungjawab antara pasangan suami isteri dalam menguruskan rumah tangga, ia sering menjadi satu isu topik yang hangat di kalangan masyarakat sekeliling.

Menerusi program rancangan bual bicara Wanita Hari Ini yang bersiaran langsung di saluran TV3 sebelum ini, telah membincangkan serta mengupaskan isu tersebut bersama tetamu jemputan iaitu Perunding Motivasi, Encik Amin Idris.

Ketika sesi perbincangan bersama hos rancangan program bual bicara berkenaan, Encik Amin telah menjelaskan perkara tersebut bersama para penonton.

Jelasnya, ada terdapat beberapa sudut perpektif yang berbeza mengenai soal tanggungjawab pasangan suami dalam menguruskan kerja rumah.

“Isu ini kita kena lihat dari tiga sudut dimensi yang berbeza. Pertama, dari sudut budaya, adab dan masyrakat, kedua pula dari sudut undang-undang dan yang ketiga adalah dari segi agama.

“Sebelum kita nak sentuh tentang tanggungjawab isteri ni, kita kena sentuh dahulu bab mengenai tanggungjawab seorang suami. Untuk maklumat semua, suami ni ada tiga benda kewajipan yang dia kena buat iaitu ‘Makan’, ‘Malbas’ dan ‘Mataab’.

“Istilah ‘Makan’ ni bukan seperti tingkah laku makan itu tetapi sebenarnya adalah tanggungjawab suami untuk menyediakan tempat tinggal untuk isteri, mana ‘Malbas’ pula tanggungjawab menyediakan pakaian dan ‘Mataab’ menyediakan makanan.

“Sebab itu haram hukumnya seorang suami guna duit isteri untuk bayar bil eletrik, haram ambil duit isteri untuk bayar duit kereta. Itulah dia kewajipan seorang suami,” jelasnya.

Dalam pada itu, Encik Amir Idris berkata manakala dari sudut agama pula, kesemua para ulamak mengatakan pendapat bahawa golongan para isteri ini tidak wajib untuk menjalankan tanggungjawab mengemas rumah.

“Dalam bab agama, semua majoriti para ulamak dan juga empat mazhab mengatakan isteri tidak wajib menguruskan kerja rumah. Namun demikian, perbincangan itu agak sukar untuk ditentukan kerana terdapat berbeza pandangan antara mazhab,” katanya lagi.

Ingin ikuti perbincangan lanjut mengenai topik ini? Sila tonton video penuh pada pautan di bawah:

Sumber: YouTube Wanita Hari Ini, TV3


Taman Lobak Dalam Pasu Lebih Mudah Menjadi, Tak Perlu Batas Luas

Ramai beranggapan untuk menanam lobak merah ia memerlukan batas. Memang benar, ini kerana lobak merah memerlukan tanah yang dalam untuk membolehkan ia menghasilkan ubi yang panjang. Oleh hal yang demikian, batas adalah penyelesaian yang terbaik untuk menghasilkan lobak merah yang cantik. Namun, tidak mustahil untuk anda tanam lobak di dalam pasu jika kena pada caranya.

Memandangkan lobak memerlukan kondisi tanah yang dalam untuk membolehkan ia menghasilkan umbisi yang cantik, anda memerlukan pasu atau bekas yang mempunyai ke dalam minimum 1.5 kaki.

Dapatkan benih lobak dari variati Chantenay atau Nantes. Elakkan menanam lobak merah dari variati Imperator kerana ia dari variati yang panjang. Untuk variati tersebut, anda memerlukan bekas atau pasu yang ber kedalaman lebih 2.5 kaki. Selain itu juga, benih lobak merah mini atau bulat seperti lobak merah mini romeo juga amat sesuai ditanam di dalam pasu

Lobak merah mempunyai tekstur biji benihnya yang sangat halus. Oleh itu, ia akan memberi sedikit masalah untuk anda melakukan semaian terus pada medium tanaman. Tambahan pula, risiko tanaman tidak menjadi lebih tinggi.

Untuk proses semaian paling cepat dan mudah, anda perlu sediakan sehelai kertas tisu yang telah ditaburkan sedikit benih lobak merah. Lipat tisu tersebut menjadi 4 segi seperti poket dan renjis kan sedikit air untuk melembapkan tisu tadi.

Masukkan tisu yang telah dilembapkan tadi ke dalam plastik atau zip lock bag untuk mengelakkan ia cepat kering. Simpan plastik berisi tisu lembap tadi di dalam peti sejuk sekurang-kurangnya 5 hingga 7 hari. Selepas 7 hari, barulah anak lobak merah boleh dipindahkan ke dalam bekas tanaman

Lobak merah memerlukan medium tanaman jenis peroi dan sedikit berpasir. Campuran terbaik untuk tanaman lobak merah adalah 2:1:1 (Tanah hitam/loam/topsoil):pasir sungai:kompo. Gaul semua media sehingga rata dan masukkan ke dalam bekas tanaman sehingga penuh.

Buat lubang pada kedalaman 2 inci sebesar jari telunjuk dengan jarak 5 inci setiap satu. Masukkan benih yang telah bercambah tadi ke dalam setiap lubang dan kambus lubang tadi dengan tanah yang nipis kemudian disiram. Letak anak pokok di bawah tempat separa teduhan selama seminggu atau sehingga ia betul-betul stabil

Lakukan siraman 2 kali sehari setiap awal pagi dan lewat petang. Apabila hujan, siraman tidak perlu dilakukan dan pastikan medium tidak bertakung air dan basah. Cabut rumput dan rumpai untuk mengurangkan kadar saigan dengan lobak merah.

Untuk dapatkan lobak yang sihat dan besar, kurangkan penggunaan baja. Ini kerana penggunaan baja yang berlebihan dan kerap hanya daun nya sahaja yang merimbun namun hasil lobaknya kecil. sebaiknya, gunakan baja kompos pada lobak merah anda dan elakkan penggunaan baja bernitrogen tinggi

Lobak merah sedia tuai apabila mencapai usia 60 hingga 90 hari mengikut variati. Sebelum di tuai, pastikan tanah di sekitar lobak merah digembur terlebih dahulu untuk memudahkan ia mudah di atrik dan mengurangkan risiko ubinya terpatah

Sumber: http://tanomkinotuan.blogspot.com

Habuk dan kediaman memang tak dapat dipisahkan. Jika lama sikit tak kemas rumah, pasti penuh habuk lebih-lebih lagi pada kawasan tersorok dan celah-celah seperti bawah katil, bingkai tingkap, kipas dan perkakas yang lain.

Memang jenuh jika setiap masa nak kena buang habuk kan? Jadi, apa kata anda cuba spray magik ini! Habuk akan susah melekat pada barangan, justeru tak perlu lagi bersihkan setiap hari.

Saya ni memang suka tip & trik yang memudahkan urusan harian. Bila jumpa macam² tip, mesti saya simpan & cuba bila berkesempatan. Banyak resipi buat dust spray ni sebenarnya, cara paling senang guna air & softener. Tapi lepas cuba beberapa resipi, setakat ni inilah resipi dust spray yang paling saya berpuas hati sebab ia serbaguna.

Pernah baca komen netizen — cakap orang yang gunakan spray untuk elak habuk melekat ni orang yang malas. Pada saya, adanya tip macam ni bukannya bermakna boleh culas & bermalasan tapi sekadar memudahkan serta mempercepatkan kerja² rumah & urusan harian. Nak² ramai isteri yang bekerja & faktor kekangan masa. Tu belum lagi yang ada anak kecik/anak yang tengah melasak ataupun wanita mengandung. So tip² macam ni lah dapat membantu jimatkan masa/tenaga.

Multipurpose Dust Spray
¼ cawan cuka
1¼ cawan air
3 sudu kecil minyak zaitun
1 sudu makan pencuci pinggan* (optional)
Sedikit essential oil* (optional)

Campur semua bahan dalam botol spray. Goncang sebelum guna.

Nota:
*guna botol spray transparent supaya mudah nampak atau buat peringatan pada botol supaya tak lupa
*saya buat 2 botol spray sebab guna 2 wangian berbeza ?
*saya gunakan 1 bahagian cuka & 5 bahagian air supaya larutan cuka tak terlalu pekat/terlalu cair
*cuka memudahkan menanggalkan kotoran, juga sebagai agen pembasmi kuman
*minyak zaitun berfungsi untuk mengilatkan & melindungi permukaan kayu.
*pencuci pinggan mampu menanggalkan kotoran secara lembut
*essential oil berfungsi memberi kesegaran & mengurangkan bau cuka

Pastikan ❗❗❗
*Sebaik²nya gunakan minyak zaitun. Saya tak jamin penggunaan minyak masak biasa (sawit) boleh berikan hasil yang sama untuk perabot kayu (bila bertindakbalas dengan cuka)
*Jangan gunakan pencuci pinggan yang bundle sebab bahan kimianya agak tinggi & boleh rosakkan sesetengah permukaan perabot.
*Jika risau perabot yang agak sensitif, cuba spray sikit dahulu dibahagian yang tersorok/paling bawah untuk uji keserasian.
*Paling penting — GONCANG setiap kali sebelum guna supaya larutan minyak & air bercampur

Kegunaan:

• Kurangkan habuk melekat pada perabot & kipas
Mengurangkan habuk tak bermakna habuk langsung tak lekat ye.. Cuma lebih mudah nak bersihkan habuk & menjimatkan masa

• Mengilatkan perabot kayu
Bukan setakat kabinet, pemegang dulang dari kayu pun saya gunakan spray ni sebab kilatannya memang cantik.

• Menaikkan warna & melindungi sofa dari kulit sintetik
Boleh bersihkan kotoran & menaikkan warna sofa yang dah kusam

• Mengurangkan habuk terkumpul pada gril pintu & lapisan minyaknya mengelakkan dari berkarat
Rumah dekat dengan jalan besar ni, manjang je habuk & debu bertepek dekat gril. Walaupun saya spray sesekali sahaja, memang nampak perbezaan dgn sebelum ini

• Membersihkan & melicinkan trek pintu/tingkap jenis sliding serta melancarkan trek yang tersangkut
Kekadang hujan lebat sangat, kena jugak sikit² tempias air dekat pintu/tingkap sliding. Lama² mesti trek tersangkut². Saya spraykan aje untuk lancarkan balik

• Sebagai lapisan perlindungan dari kotoran untuk jubin dinding & sinki.
Saya selalunya basuh toilet hujung minggu. Hari biasa ni sental memane yg sempat je. Tak boleh lama² dalam bilik air sebab anak tengah melasak.. Guna spray ni memang mudah nak bersihkan jubin & di celah². Toilet yang jarang guna (untuk tetamu) pun saya spraykan pada jubin & sinki.

Pastikan BERSIHKAN dahulu jubin & sinki seperti biasa, kemudian barulah gunakan spray ni. Spray secara menyeluruh terutama dicelah² jubin. Sebaik²nya gunakan span atau kain microfiber untuk ratakan air (supaya semua permukaan kena). Penggunaan spray membantu kurangkan kotoran yang melekat. Next time kerja² bersihkan jubin dinding & sinki akan lebih mudah & cepat. Toilet pun jadi wangi je lepas spray (kalau letak essential oil la..)  Spray sekurang²nya seminggu sekali/lepas basuh/bila perlu.

Semoga bermanfaat ~
(Harap tip ni dapat bantu mudahkan kerja² rumah & urusan harian anda juga)

Bila tiba perayaan Tahun Baru Cina, ngaku atau arrowhead menjadi buruan masyarakat Cina. Kenapa ye? Ngaku ni terhad tau atau boleh dikategorikan sebagai bermusim. Ia menjadi buruan disebabkan khasiatnya. Berikut khastiat ngaku yang dipetik dari portal TheStar

Didalam setiap 100gm ngaku, terkandung 99 Kcal, 5.3gm protein, 0.3gm lemak, 20gm karbohidrat, 2.6mg zat besi, 51mg magnasium, 922mg kalium, 0.36mg mangan, 1.1mg Vitamin C dan pelbagai lagi. Dari kandungan ini ia membantu dalam pelbagai keperluan tubuh.

1. Zat besi membantu meningkatkan pengedaran oksigen ke seluruh badan kita
2. Menjadikan kita lebih bertenaga dan mengekalkan tahap imuniti yang sihat.
3. Kandungan Magnesiumnya menjaga saraf dan otot kita dalam keadaan santai
4. Membantu peredaran darah yang baik serta menguatkan tulang
5. Kalium di dalam ngaku menyokong tekanan darah normal.
6. Ngaku juga menggandungi Mineral mangan yang berperanan dalam menjaga kadar gula darah normal dan diperlukan dalam fungsi beberapa vitamin.
7. Bagi anda yang menghadapi masalah seperti ruam kulit, kehilangan warna rambut atau sering merasa loya kandangun mangan yang tinggi seperti di dalam ngaku diperlukan

Cara mudah dan banyak dilakukan untuk menikmati ngaku adalah dengan menjadikan ia sebagai kerepek. Jom tonton video ini cara penyediaan kerepek ngaku

Daun ketumbar, tak pernah yang di jual dalam kuantiti yang sikit. Beli sepaket RM1-2, pakai tak sampai suku dan selebihnya rosak begitu sahaja. Jadi, bagi anda yang gemar bercucuk tanam, IMPIANA sarankan antara tanaman wajib di kebun mini anda adalah daun ketumbar.

Tak susah sebenarnya untuk tanam ketumbar. Ia boleh dibiak melalui keratan akar yang di beli dari pasar atau biji benih. Namun ingat, ketumbar antara tanaman yang tidak boleh terendam batang di dalam air. Hal ini akan menyebabkan tanaman cepat mati. jadi, medium terbaik untuk pembiakkan daun ketumbar adalah pasir kerana ia tidak menyimpan kelembapan tempoh yang lama.

Seorang petani dari India tunjuk kaedah tanam ketumbar tanpa menggunakan tanah dalam botol plastik terpakai. Menariknya, sistem yang dibina tidak menuntut penjagaan yang rumit terutamanya tugas untuk menyiram.

Bahan-bahan:
Biji benih ketumbar
Botol plastik terpakai
Pablles wash
pasir
paku
lilin
pisau

Cara-cara:
1. Rendam biji benih ketumbar di dalam air 48 jam (2 hari) dalam air bersih
2. Bersihkan botol plastik terpakai dan potong 2
3. Lubangkan bahagian atas botol termasuk pada penutup seabagai lubang saliran dengan menggunakan paku yang telah dipanaskan
4. Bersihkan pablles wash dan amsukkan ke dalam bekas yang telah dilubangkan tadi
5. Taburkan benih ketumbar yang telah di rendam dan tutup dengan lapisan pasir kasar sekurang-kurangnya 5mm tebal
6. Isikan air pada bahagian takungan hengga mencecah tengkuk penutup botol
7. Sembur air pada permukaaan semaian dan letakkan di ruang separa teduhan.
8. Untuk elak pembiakan alga yang mengotorkan air di dalam bekas takungaan, balut botol dengan menggunakan kertas atau aluminium foil
9. Tambah air di dalam bekas takunggan apabila berkurangan sahaja. Tidak perlu lakukan sebarang siraman lagi


7 Tempat Popular Dalam Kediaman Yang Kita Terlepas Pandang Untuk Cuci

Dalam kita membersihkan rumah, sesekali pasti kita terlepas beberapa bahagian atau alat dalam rumah kita lupa untuk dibersihkan. Selalunya kita akan fokus kepada tempat biasa seperti bilik air, countertop dapur, mop lantai tetapi bagaimana pula tempat yang selalu kita terlepas pandang, tetapi kesannya dalam jangka masa yang panjang?

Mari ikuti senarai yang disediakan IMPIANA agar anda boleh buat pemeriksaan secara menyeluruh di setiap ruangan dalaman rumah anda.

1) Pintu Kabinet

Selalunya kita akan memfokuskan pembersihan hanya di sebelah atas countertop sahaja, tetapi tahukah anda air yang dilap ke atas counter top selalunya akan mengalir ke bawah dan tanpa kita sedari alirannya sehingga ke pintu kabinet. Tidak dapat dibayangkan berapa banyak kuman yang tersimpan di dalam air tersebut. Begitu juga dengan kabinet di sebelah atas, asap masakan yang dilepaskan ke udara selalunya akan terperangkap menjadi habuk dan memberi kesan terhadap ruang pernafasan seisi rumah.

2) Handle pemegang peti ais

Ramai dari kita selalu membersihkan bahagian dalam peti ais tanpa kita sedari bahagian luar juga memerlukan pembersihan yang sama seperti bahagian dalam. Ini kerana, bakteria dan kuman amat mudah untuk berpindah dari satu tempat ke tempat lain terutamanya di bahagian dapur. Bayangkan anda pulang dari bekerja, tanpa membasuh tangan, anda terus memegang handle peti ais dan mengambil makanan, agak-agak berapa banyak kuman yang sudah dipindahkan dari tangan ke pemegang dan makanan?

3) Kain pengelap kaki

Secara jujurnya, bila kali terakhir anda tukar kain lap kaki di bilik air dan dapur? Pasti sudah lama bukan. Realitinya, kain ini adalah kain yang amat kotor sekali dan ianya digunakan hari-hari, selagi ianya digunakan, selagi itulah ia akan sentiasa kotor dan memerangkap jutaan kuman berikutan keadaan kain tersebut yang lembap.

Anda sepatutnya membasuh kain tersebut sekali dalam seminggu.

4) Pelapik tetikus

Untuk mereka yang meluangkan masa yang panjang di komputer dan menggunakan pelapik tetikus/mouse pad, agak-agak bersih tak pelapik yang anda sedang gunakan selepas bergesel dengan tangan, mouse dan pelapik. Tidak masuk lagi jika mouse anda terlalu atas air bekas minuman, kalau air kosong tidak apa, kalau air bergula? Anda bayang sendiri berapa banyak kuman sudah terkumpul di atas pelapik tersebut.

5) Bersihkan bahagian dalam kabinet

Point ini terpakai untuk semua jenis kabinet, baik di dapur, bilik air, bilik tidur dan sebagainya. Fokusnya adalah kabinet yang menjadi perumah kepada segala barangan berasaskan cecair terutamanya di dapur. Sebagai manusia biasa, kadangkala kita terlupa untuk menutup rapat botol sos dan kicap. Anda bayangkan tanpa anda sedari, sudah banyak cairan sos yang tertumpah dan ianya bakal mengundang pelbagai spesis makhluk perosak dan kesannya menganggu tahap kesihatan kita kerana bahan mentah makanan sudah tercemar.

6) Celahan sofa

Berapa kali anda seluk tangan ke dalam celahan sofa rumah anda? Pasti sudah lama bukan, di celahan ini pasti terdapat pelbagai khazanah yang tersimpan. Jangan sampai nanti, ada seluk nak ambil duit syiling yang terjatuh, anda dapat lipas. Jadi, selalukan untuk vacuum kawasan sofa terutamanya di celah-celah sofa, pasti anda akan rasa bertapa kotornya sofa yang anda sangkakan selama ini bersih dan wangi.

7) Bahagian bawah permukaan

Apabila membersihkan rumah, jangan hanya fokus kepada persekitaran hadapan mata/eye-level sahaja, guna sedikit tenaga untuk eksplorasi bahagian bawah kabinet, meja makan, bawah karpet atau lebih mudah, segalanya yang ada permukaan atas, pasti ada ruang bawah, fokus lebih di bahagian bawah.

Selain itu, tumpahan air pasti akan mengalir sehingga ke bawah dan masuk ke celahan yang tidak nampak dengan mata kasar dan mengundang hurungan semut.

Walaupun cerita ni dah lapuk, tapi Impiana nak kongsi juga sebab touching. Ia sebuah kisah yang dicatatkan oleh seorang anak mengenai abahnya yang tersayang membina sebuah baiti jannati buat mereka seisi keluarga. Bertambah seronok melihat rekaan yang dihasilkan sang ayah mempunyai citaras yang tersendiri dan unik. Jom kita ikuti coretan yang telah disediakan oleh Hajar.

Masa saya kekecik dulu, saya ingat lagi abah selalu bawak saya berhenti depan rumah banglo putih tiang dua. Masa tu, pergi balik sekolah rendah abah hantar saya naik motor. Jadi, sebelum balik rumah, mesti kami akan parking motor depan rumah banglo putih tu. Untuk sekitar 5 ke 10 minit.

Abah cakap kat saya, cantik kan rumah tu. Saya senyum, angguk. Kalau dapat rumah camtu kan best. Masa tu kecik sangat, apa lah yang saya faham. Orang kata best, saya pun jawab best. hehe

Tak lama lepas tu, saya tengok Abah ada satu lukisan lakaran rumah. Macam yang arkitek punya tu. Ada pandangan sisi, tepi, depan, belakang.

“Cantiknyaa, rumah siapa ni Abah..?” soal saya.

“Inilah rumah kita nanti..!” kata Abah bangga.

Saya gelak. Yelah Abah bukannya Menteri atau pun Dato’ yang gaji puluhan ribu nak ade rumah banglo besar cantik pulak tu. Abah cuma kerja kilang masa tu. Kilang kereta kalau tak silap.

Hari2 saya perhatikan Abah. Kertas lakaran rumah tu Abah jadikan model guna kadbod. Potong sendiri dan gam satu persatu. Abah adjust model rumah tu cantik2 ikut citarasa dia. Sampai abis bersepah kadbod dipotong-potong oleh Abah semata-mata nak dapatkan design bumbung yang cantik.

Abah dalam dunia angan2 dia. Hehe

Tahun 2007, Abah mulakan projek rumah idaman dia. Abah tak bergantung pada orang. Abah ikat batu satu persatu. Abah naikkan tembok. Abah ratakan konkrit. Abah kata model rumah dia buat masa saya kecik tu nak jadi realiti. Saya sengih. Boleh ke.?

Cukup 6 bulan, rumah saya naik macam banglo. Belum siap sepenuhnya tapi sudah ada rangka. Sebiji sama macam model rumah idaman Abah. Hari-hari Abah upgrade sikit2. Saya ingat lagi Raya pertama kat rumah tu, rumah kami tak sempurna. Bahagian dapur masih berpasir belum pasang tiles, sedangkan bahagian depan dah macam hotel cantik dia. (boleh refer album saya tajuk Rumah Taj Mahal)

Abah nak buktikan pada orang yang Abah mampu buat rumah idaman dia dengan kudrat dia sendiri. Saya cukup terpegun masa tu. Abah takde background enjinia. Abah bukan kontraktor. Abah tak pernah belajar ilmu fizik.! Abah bukan orang kaya. Abah cuma orang kampung yang ada wawasan, ada matlamat nak dikejar, yang ada citarasa tinggi.

Abah bukti kehebatan dan idola kekuatan semangat saya. Semangat Abah tak pernah luntur walaupun sekelumit mulut orang lain memburuk2kan usaha Abah. Abah teruskan mengejar matlamat hingga rumah kami megah berdiri macam dalam gambar. Itu lah rumah saya dan Abah. Orang labelkan rumah kami rumah ratusan ribu, sedangkan kos pembuatan sebenar mungkin tak cecah jumlah tu. Sebab semuanya kami buat sendiri. Bukan saya, Abah yang buat. Seingat saya, upah membuat bumbung hanya sekitar RM18 000.

Hingga kini, rumah kami megah berdiri. Saya panggil rumah ni rumah Taj Mahal, sebab ini bukti kasih sayang Abah kat kami. Bila sandar kat dinding rumah, terasa kasih sayang Abah terpancar kat kami sekeluarga.

See…!!!

Abah bukti semua manusia boleh berjaya.! Sesusah mana pun hidup kita, kita boleh ubah kehidupan kita kalau kita ada matlamat yang jelas dan semangat yang tinggi..!

Kredit: Hajar Yahya dan www.thevocket.com

Permaidani atau karpet merupakan elemen pelengkap dekorasi sesebuah kediaman. Bukan sekadar ia melindungi dan memberi keselesaan tapak kaki anda ketika memijak lantai, ia juga menjadi tempat berkumpul, bersantai buat seisi keluarga. Namun sedarkah anda, permaidani mudah dicemar dan sentiasa tercemar walaupun zahirnya nampak bersih?

Permaidani menjadi habitat terbaik pembiakkan kuman, bakteria, tungau dan paling gerun adalah hama. Paling risau, jika anda mempunyai anak bayi yang sedang merangkak. Sistem pernafasannya mudah tercemar jika terhidu habuk dari karpet. Jadi, untuk memastikan permaidani atau karpet anda sentiasa kemas, ini yang perlu anda lakukan.

1.Bersihkan permaidani sekurang-kurangnya tiga kali seminggu dengan menggunakan penyedut debu atau vakum.

2. Cuci permaidani menggunakan sabun khusus sekurang-kurangnya enam bulan sekali bagi menghilangkan bau hapak dan mengembalikan kesegaran.

3. Elakkan permaidani daripada terdedah kepada sinaran matahari langsung kerana ia akan memudarkan warna pada permaidani.

4. Ubah kedudukan permaidani dua atau tiga bulan sekali. Dengan cara ini, bahagian yang kerap dipijak atau menjadi laluan akan berganti kedudukan.

5. Untuk menghilangkan bau hapak pada permaidani, ambil sedikit serbuk soda dan percikkan di atas permaidani. Biarkan selama kira-kira setengah jam dan bersihkan mengguna vakum.

6. Jika bau lebih teruk disebabkan sisa makanan atau cecair, larutkan 20 bahagian cuka di dalam 80 bahagian air. Cuci dengan cara mengelap menggunakan kain yang dibasahkan dengan larutan tadi. Elak menggunakan berus. Bersihkan kotoran atau bau secepat mungkin kerana semakin lama ia dibiarkan, semakin sukar untuk membersihkannya.

7. Bagi permaidani baru, pastikan tempat dan permaidani benar-benar bersih sebelum dipasang atau dibentangkan bagi mengelak kesan sampingan seperti alahan.

8. Permaidani yang dipasang melapisi keseluruhan ruang, pastikan terlebih dahulu pengudaraan persekitaran ruang benar-benar dalam keadaan baik. Buka pintu atau tingkap jika perlu. Pastikan juga ia tidak berdekatan punca lembap seperti berdekatan bilik air atau tempias hujan. Elakkan menggunakan ruang berkenaan sekurang-kurangnya tiga hari selepas pemasangan.

Setelah dua tahun tidak dapat meraikan hari raya yang sempurna seperti tahun ini. Pasti semua tidak sabar meraikan hari raya tahun ini, serba serbi baru dekat dalam rumah. Pastinya langsir, sofa, karpet dan hiasan lain semua baru. Tapi bila tetamu datang saudara mara pasti ada yang terkotorkan dan sebagainya. Jangan risau jom IMPIANA kongsikan cara nak bersihkan karpet dengan cara mudah dan akan sentiasa nampka baru.

Ada banyak servis cuci karpet yang ditawarkan dekat luar sana tu, tapi anda pernah tak terfikir nak cuci karpet secara DIY?

Tak mudah nak kekalkan karpet supaya sentiasa dalam keadaan bersih dan tak berbau, terutamanya karpet putih, lebih-lebih lagi sekiranya anda mempunyai anak kecil dan haiwan peliharaan yang sentiasa bermain di rumah. Sesetengah kesan kotoran memang degil sehingga sukar untuk dibersihkan dan dihilangkan bau hapak. Tapi jangan bimbang. Berikut merupakan cara cuci karpet paling jimat untuk anda cuba.

Pernah terfikir tak cara nak membersihkan karpet tanpa vacuum cleaner, pembersih wap atau alat cuci karpet? Jangan risau sebab anda tak perlu atau sewa peralatan pencuci yang mahal untuk hilangkan kesan kotoran dari karpet anda. Ada cara DIY yang anda boleh cuba untuk membersihkan karpet dengan menyeluruh. Jom kami tunjukkan cara-cara yang paling untuk cuci karpet tanpa alat atau mesin pencuci.

Ya, anda boleh gunakan baking soda atau soda bikarbonat untuk membersihkan dan menghilangkan bau pada karpet. Baking soda merupakan bahan serba boleh untuk buat ‘resepi’ pencuci DIY. Memang mengagumkan bila satu bahan boleh digunakan untuk macam-macam perkara – dari menanggal kesan kotoran, menghilangkan bau hapak karpet dan ambal, sehinggalah untuk baking kek.

Cara cuci karpet dengan baking soda

Terdapat banyak cara untuk menggunakan baking soda untuk membersihkan karpet. Bukan itu sahaja, anda boleh campurkan ia dengan bahan lain untuk menjadikannya pencuci yang lebih kuat. Semua kotoran akan hilang jika dicuci menggunakan baking soda. Jom tengok ‘resepi’ pencuci baking soda ni.

Baking soda bersifat penyerap dan sangat berkesan untuk mencairkan kesan minyak dan menyerap bau hapak. Cuka pula merupakan pembasmi kuman semula jadi. Bila anda campurkan kedua-dua bahan ini, anda bukan sahaja bersihkan karpet malah anda turut membasmi kuman dan bakteria.

Macam mana nak membersihkan karpet dengan baking soda dan cuka

Baking soda dan hidrogen peroksida adalah gabungan yang luar biasa. Anda boleh gunakan campuran kedua-dua bahan ini untuk mencuci paip bilik mandi, tanggalkan sisa makanan dalam periuk dan kuali, putihkan garisan antara jubin lantai (grout), kilatkan tab mandi dan jubin, serta banyak lagi! Kalau anda ada anak kecil dan haiwan peliharaan, ini merupakan pencuci yang terbaik untuk hilangkan kesan muntah dan kencing.

Macam mana nak membersihkan karpet dengan baking dan hidrogen peroksida

Kombinasi bahan-bahan ini adalah yang terbaik untuk membersihkan muntah pada karpet. Anda perlukan baking soda, hidrogen peroksida dan cecair pencuci pinggan.

Ulang langkah-langkah ini untuk kotoran degil.

Berapa lama saya patut biarkan baking soda di atas karpet

Untuk hilangkan kesan kotoran dari karpet, anda perlu biarkan baking soda selama sekurang-kurangnya 15 minit. Biarkan selama satu jam atau semalaman untuk karpet yang sangat kotor.

Baking soda tidak akan merosakkan karpet anda tetapi ia mungkin merosakkan lantai di bawahnya. Pastikan anda bersihkan sisa baking soda dengan baik setelah menggunakannya untuk pembersihan karpet.

Mudahkan? Tak perlu susah hati lagi untuk kesan kotor atas karpet anda.


6 Cara Kreatif Kegunaan Papan Hitam Dan Kapur Di Rumah

Penggunaan papan hitam serta kapur putih di sekolah mungkin sudah lapuk tetapi jika kombinasi ini diaplikasikan dalam dekorasi rumah pasti ianya memberi manfaat yang besar kepada seluruh ahli keluarga.

Ilham dekorasi papan hitam dan kapur ini boleh dimanfaatkan oleh ibubapa serta anak kerana si ibu boleh mencatat perkara utama untuk dilakukan dalam sehari seperti tugasan mengemas rumah, pembelian barang dapur manakala bapa pula boleh mencatat segala bil-bil yang tertangguh dan si anak boleh mengekspresikan cetusan idea mereka di dinding yang spesifik untuk mereka.

Untuk merealisasikan idea ini, anda boleh mendapatkan cat papan kapur (bukan cat kapur) di mana-mana outlet barangan perkakas rumah yang berhampiran.

Antara ruangan yang strategik untuk anda tepek cat papan kapur ini adalah seperti di ruangan dapur, bilik tidur anak dan ruang tamu.

Di dapur, selain daripada menyenaraikan segala barangan keperluan yang akan dibeli, anda juga boleh menetapkan tempat meletak peralatan memasak yang sepatutnya kerana dengan ini, anda tidak lagi tersalah letak kuali serta sudip.

Di ruang tamu pula, cat ini berfungsi sebagai salah satu cara untuk kita meninggalkan mesej kepada ahli keluarga yang lain selepas anda keluar dari rumah seperti tugasan membersihkan rumah, keluarkan makanan sejuk beku dari peti ais dan sebagainya. Malah anda juga boleh lebih kreatif dengan menjadikan papan kapur ini sebagai buku menu famili anda untuk seminggu. Setiap ahli keluarga bolehlah menulis menu yang diingini agar semua ahli keluarga diberi notis awal hidangan makan malam.

Jangan panik! Yang digantung adalah lampu ruang. Dahulu lampu seumpama ini dilihat tiada apa yang istimewa. Cukup sekadar lampu gantung yang memberi cahaya kepada ruang. Malah adakala terendak pun tiada cukup sekadar mentol. Manakala bagi yang mempunyai cita rasa barat(pada ketika itu), pasti mempunyai inisiatif mencari bekas hiasan atau terendak lampu untuk ruang kediaman. Itu pun tidak ramai yang mempunyai kesedaran seumpama ini. Lampu hanyalah lampu. Itu sahaja….

Namun kini ramai di kalangan kita sedar, pencahayaan itu penting. Bekas dan persembahan lampu juga penting dan ada di antara lampu ini berinspirasikan rekaan lampu-lampu lama di masa lalu. Malah kehadiran lampu gantung di ruang kediaman bukan sahaja atas dasar menerangi ruang dengan lebih fokus, juga membentangkan keselesaan untuk mata dan memberi suasana santai serta elegan.

Pereka melihatnya sebagai satu ruang yang boleh diperbaiki juga diperkembangkan. Daripada rekaan ringkas, seperti terendak menjadi pelbagai bentuk dan tekstur. Malah pereka mengambil pelbagai inspirasi dari sekitar alam. menjadikan lampu ini begitu istimewa dan menjadi tumpuan di dalam kediaman. Umpama barang kemas dalam sebuah ruang. Kesan sinar yang dihasilkan juga pelbagai ragam. Pilihlah sebuah atau segugus yang mana kini rekaan lampu gantung begitu berani menampilkan lampun gantung bentuk sekumpulan atau tiga serangkai menjadi keunikan pada rumah anda. Apa yang penting pilihlah rekaan dan warna yang sesuai dengan konsep keseluruhan kediaman. SIMPLE-SIMPLE JE DI IMPIANA.

Negara Morocco terletak jauh di Afrika Utara dan merupakan salah satu daripada tiga negara yang mempunyai pantai dikedua-dua Atlantik dan Mediterranean. Ia sering menjadi subjek fantasi indah yang romantis dan mewah. Reka bentuk dalaman dengan ciri morocco dapat mencerminkan kekayaan tradisi, budaya dan sejarah negara tersebut menjadikan ia satu konsep yang digemari untuk kediaman di serata dunia.

Menurut pemilik, rumah kondominium berkeluasan 1,265 kaki persegi ini baru sahaja didiami semenjak Januari yang lalu. Kedudukan yang agak tinggi iaitu di aras 32 menjadikan proses pengubahsuaian agak mencabar tatapi mujur segalanya berjalan dengan lancar berkat dari kerjasama dan kata sepakat pasangan ini. Pemilik telah melakukan perancangan awal yang teliti sebelum mula menghias rumah dengan menyediakan pelan serta lakaran deko bagi memudahkan lagi proses mendeko yang telah dipersetujui bersama.

Walaupun kos keseluruhan yang agak besar namun hasilnya amat menarik dan memuaskan hati. Kawasan ruang tamu menjadi kegemaran pemilik, mahligai indah ini juga dilengkapi dengan 2 bilik tidur dan satu bilik air. Panel pembahagi ruang bermotifkan geometrik morocco serta lampu-lampu perhiasan morocco yang menghiasi ruangan itu telah menjadi daya penarik yang sukar untuk pengunjung lupakan.

Di sini IMPIANA kongsikan beberapa keping gambar kediaman indah untuk tatapan pembaca, semoga terinspirasi dan terus bersemangat untuk mendeko. Semoga berjaya!

“Untuk dapur kediaman saya ini, saya membeli sebanyak 3 set kabinet bersama counter top bernilai RM 2.5K (tidak termasuk singki dan dapur memasak) serta mendapat bantuan isteri untuk memegang barang sementara saya pasang skru untuk mencantumkan setiap komponen”. katanya.

Dia turut menyatakan bahawa, jika ingin counter top ini tahan lama, kena sentiasa pastikan tiada air yang bertakung di atasnya serta meletakkan silikon sebagai pelindung daripada terkena air.


(VIDEO) DIY “Iron Wall Decor” Dari Surat Khabar Terpakai

Hiasan dinding besi (iron wall decor) memamg ramai yang minat. Tapi harganya boleh tahan mahal juga. Kalau beli online pun, harganya cecah lebih seratus bergantung kepada saiz dan design. Tapi hisan ini hanya bermusim. Nanti nak tukar konsep dekor lain, mungkin iron wall decor ni dah tak sesuai.

Teringin tapi taknak berapa nak ada bajet atau membazir, apa kata DIY sendiri je macam perkongsian youtube chenal Kuti Bari

Bahan-bahan:
Kepingan foam
Kertas surat khabar
Gam kraf
Gam panas
Warna metalik
Gunting
Pisau

Cara-Cara DIY iron wall decor boleh tonton video yang disediakan

Selalu dengar org kata, tanaman perlu disiram 2 kali sehari. Tapi, bilakah waktu terbaik utk siram ?

6 – 8 pagi.
Waktu terbaik siram. Siram sehingga air keluar dari bawah pasu.

11 – 3 petang.
Jangan siram waktu ini. Ini adalah waktu kemuncak atau paling panas.

5 – 6 petang
Boleh siram. Tapi sikit-sikit sahaja. Sekadar lembap.

6 petang ke atas.
Jangan siram time. Sebab malam adalah waktu utk pokok berehat. Lagipun takut tanah yg terlalu lembap akan mengundang kulat dlm tanah & merosakkan akar.
Mengetahui waktu siram terbaik sangat penting supaya air di serap sepenuhnya oleh tanaman utk proses fotosintesis.
Sekian. Moga bermanfaat.

Antara aksesori penting di hari raya untuk kediaman adalah balang kuih raya. Bukan sahaja isinya menjadi perhatian, reka bentuknya juga turut diteliti. Sudah pasti, balang kaya sentiasa menjadi pilihan dek rekaannya yang menarik. Terdapat juga balang kuih raya yang diperbuat dari plastik. Namun, krekaanya sangat terhad dan kalau yang cantik pun harganya mahal. Balang kuih raya plastik ini kebiasaanya menajdi pilihan mereka yang mempunyai anak atau cucu ramai. Almaklum lah takut pecah kan.

Tapi, kali ini IMPIANA nak ajar anda cara menghasilkan balang kuih raya cantik dari bekas plastik 90sen sahaja. Bekas ini juga kebiasaanya digunakan penjual kuih raya. Jadi kalau dah ada balang plastik macam ni, tak perlu beli dah. JIMAT!

Bahan-bahan:

Balang plastik
Tisu bercorak
Gam Kraf
Gunting

Buntu? Dari puasa sampai dah lepas raya, langsir rumah tak ditukar-tukar lagi. Ini sebab, tak ada design yang bersesuaian. Yang ada pun, banyak jenis pin atau cangkuk. Tak sesuai dengan kediaman yang menggunakan langsir eyelet.

Bahan-bahan:
Beberapa biji eyelet ring (boleh didapati di kedai langsir)
Pen/marker
Gunting yang hujung nya tajam (senang nak tusuk buat lubang potong)
Pembaris
Pisau

Cara-cara:
1. Susunkan eyelet ring pada bahagian atas langsir mengikut jarak dan sesunan yang sesuai. kebiasaanya untuk langsir bidang 60, hanya 8 biji eyelet ring diperlukan
2. Tandakan bulat di bahagian dalam eyelet pada langsir.

3. Tanda sekeliling bulatan eyelet yang telah ditetapkan tadi lagi sekali. Kali ni, ukuran 1/4 ini dari bulatan asal
4. Guna kunting tajam untuk buat lubang bagi memudahkan anda memotong. Potong bulatan yang luar

5. Bukak eyelet ring dengan menggunkan pisau. Kalau boleh, guna pisau tak tajam. Khuatir tangan luka

6. Letakkan eyelet yang ada paku dui bahagian atas ang padanan sebaliknya. Pastikan susunan eyelet sepadan dengan lubang yang disediakan

7. Tutup dan ketatkan eyelet tadi. Tekan sedikit


Rupanya Buah Nanas Banyak Khasiat Pada Tubuh Dan Tulang Yang Ramai Tak Tahu

Ramai yang berpendapat buah nanas tidak boleh dimakan terlalu kerap kerana risau akan mengakibatkan pedih perut kerana ia dikatakan buah yang agak ‘tajam’.

Sehinggakan ada yang tak suka langsung makan buah nanas. Sedangkan jika anda menolak buah nanas ini, bermakna anda tergolong orang yang rugi kerana buah nanas adalah salah satu buah yang mampu merawat 1001 penyakit.

Nanas penuh dengan vitamin dan mineral termasuklah vitamin A, vitamin C, kalsium, fosforus, dan kalium. Kaya dengan serat dan kalori, malah nanas juga rendah lemak dan kolesterol. 14 kelebihan nanas termasuklah seperti yang berikut. Cepat semak!

1. Kandungan vitamin C yang banyak terdapat di dalam buah nanas dikatakan mampu menentang virus yang menyebabkan batuk-batuk dan demam selesema.

2. Nanas mempunyai bromelain, yang berkesan dalam menyaring batuk-batuk dan melonggarkan mukus.

3. Bromelain dalam buah ini juga dikatakan mampu bekerja untuk meneutralkan cecair dalam badan bagi memastikan tidak terlalu berasid. Dikatakan mampu membantu mengatur perembesan dalam pankreas untuk memudahkan proses pencernaan.

4. Nanas juga bagus untuk membina dan mengekalkan tulang yang kuat. Ini kerana nanas mengandungi mangan, sejenis mineral surih yang diperlukan tubuh untuk membina tulang dan tisu penyambung.

5. Jika memakan secawan nanas, ia mampu membekalkan 73% keperluan manggan yang diperlukan oleh badan.

6. Dikatakan juga memakan nanas mampu menguatkan gusi sekali gus memastikan gigi anda sihat dan kuat.

7. Buah nanas mengandungi beta karoten yang amat baik untuk penglihatan.

8. Dikatakan juga nanas mempunyai sifat-sifat anti keradangan. ia juga mampu mengurangkan sakit artritis dan pada masa yang sama memperbaiki keadaannya dengan cara menguatkan tulang.

9. Mampu memperbaiki masalah kesihatan lain seperti sindrom carpal tunnel dan gout.

10. Jus nanas bukan sahaja merupakan minuman yang lazat tetapi juga dapat atasi masalah kekeringan di bahagian bibir dan muka.

11. Amalan minum jus nanas juga berkesan untuk atasi masalah kencing tidak lawas.

12. Enzim yang terdapat pada nanas dikatakan mampu meredakan bengkak-bengkak, menguatkan daya tahan badan serta menghapuskan fibrin yang boleh bawa sakit jantung dan strok.

13. Selain itu buah ini juga melancarkan perjalanan haid serta berkesan dalam mengatasi masalah pencernaan, pundi kencing, cacing dan kelesuan tubuh badan.

14. Buah nanas memiliki kandungan bromelain dan vitamin C yang tinggi, dengan kaya antioksidan, yang bermanfaat untuk melawan radikal bebas yang menyerang tubuh.

15. Vitamin C juga bermanfaat untuk mencegah penumpukan plak pada arteri atherosclerosis yang dapat menimbulkan penyakit jantung.

Sumber: petuaibu.com

Buah delima memang telah diperakui mempunyai khasiat yang tinggi di seluruh dunia. Antara khasiat buah delima yang sering diperkatakan adalah seperti berikut:

1) Mengandungi zat besi, kalsium, folforus dan vitamin
Buah ini mengandungi zat besi, kalsium, folforus, vitamin A dan C. Sejak zaman dahulu ahli perubatan Yunani menggunakan ubat ini sebagai ubat cacing. Alkaloid yang terdapat pada kulit buah membuat cacing melekat pada dinding usus manusia melepaskan pegangannya.

2) Mempunyai khasiat anti-radang.
Dalam perubatan Cina, biji delima putih mempunyai khasiat anti-radang. Buasir merupakan satu lagi penyakit yang boleh dirawat menggunakan buah delima. Airnya bertindak sebagai astrigen disapu kebahagian yang bengkak dan dilakukan beberapa kali sehingga sembuh.

3) Buah delima mengandungi antioksidan
Buah delima mengandungi antioksidan. Kajian menunjukkan bahawa kandungan antioksidan dalam buah delima adalah dua atau tiga kali lebih tinggi berbanding anggur merah. Malah, kualiti antioksidan juga dikatakan lebih baik daripada buah beri biru, cranberry serta oren kerana polifenol dalam buah delima juga lebih tinggi. Fungsi Antioksidan ialah ianya dapat melawan radikal bebas yang dapat merosakkan sel dalam badan kita. Kerosakan sel akan menyebabkan pelbagai penyakit termasuklah kanser dan penyakit jantung.

4) Mencegah Penyakit Jantung
Buah delima dapat melindungi jantung kita kajian Proceedings of the National Academy of Sciences menyatakan jus delima dapat mencegah pengerasan arteri dan penyakit lain seperti serangan jantung dan stroke. Buah delima mencegah daripada tompokan plak yang menyebabkan plak tersumbat di arteri dan buah delima juga dapat meluruhkan tompokan plak yang terlekat diarteri. Dalam Journal of Cardiology menyatakan pesakit koroneri (PJK) yang jus buah delima setiap hari selama tiga bulan menunjukkan peningkatan aliran darah ke jantung sebanyak 1 %. Aliran darah menurun sebesar 18%.

5) Menurunkan Kadar Kolesterol
Buah delima dapat Menurunkan kadar kolesterol dalam darah Menurut penelitian di American Journal of Clinical Nutrition, antioksidan dalam buah delima dapat mengurangkan oksidasi LDL (kolesterol jahat) pada tikus. Hal ini menurunkan kadar LDL dan meningkatkan HDL (kolesterol baik).

6) Mencegah Kanser
Buah delima dapat Mencegah dan mengubati kanser , Buah delima memiliki khasiat mencegah dan mengubati berbagai jenis kanser: Jus buah delima dapat menghancurkan sel-sel kanser payudara dan dapat membiarkan sel-sel sehat. Buah delima juga dapat mencegah pembentukan sel kanser payudara.

7) Mencegah Alzheimer
Buah delima mungkin mencegah dan memperlambat penyakit Alzheimer. Dalam sebuah studio, tikus yang dibiakkan untuk mengembangkan penyakit Alzheimer diberi jus delima. Mereka mengakumulasi plak amiloid yang lebih sedikit dan melakukan tugas-tugas mental yang lebih baik

8) Buah delima Sumber nutrisi
Sebiji buah delima memiliki sekitar 40 % vitamin C harian untuk orang dewasa, bersama dan ianya juga mengandungi folat, serat, kalium, niasin dan vitamin A dan E.

9) Melindungi hati dan ginjal
Penelitian terbaru menunjukkan bahwa ekstrak delima mencegah kerosakan ginjal dan melindungi ginjal dari racun berbahaya. Selain itu, delima juga melindungi hati Anda dan membantu untuk meregenerasi hati yang mengalami kerosakan.

10) Buah delima dapat memberikan zat dan menyegarkan badan
Buah delima dapat memberikan zat kepada tubuh badan serta menyegarkan badan dan ia dapat dihadam dengan cepat kerana sifatnya yang ringan dan akan mengeluarkan haba bersama dengan angin di dalam perut. Oleh sebab itu buah delima tidak disarankan kepada mereka yang menghidap demam. Ia juga bertindak sebagai penawar yang baik untuk cirit birit, anemia, tekanan darah tinggi dan atritis. Di samping itu, buah delima dapat menguatkan jantung dan membantu dalam fungsi saraf dan otot. Oleh kerana itulah, ia mampu menghilangkan rasa keletihan. Di dalam perubatan homeopati pula, buah delima disarankan untuk mengubat cirit birit, sakit telinga dan kurang lawas penghadaman.

Namun, dalam memilih buah delima yang digunakan untuk tujuan perubatan ada beberapa perkara perlu diteliti. Menurut beberapa orang pakar, antara perkara yang perlu diperhatikan ketika memilih delima yang hendak dijadikan ubat adalah seperti berikut:

1. Buahnya haruslah sempurna bentuk fizikalnya
2. Bukan dari buah yang telah merekah atau pecah
3. Buah yang tidak diserang sebarang penyakit atau perosak
4. Kelopak pada hujung buahnya tidak ada yang patah walaupun sedikit
5. Sebaiknya, buah yang digunakan untuk tujuan perubatan dipetik sendiri
6. Untuk memetik buah delima, Lafazkan bismillah dan niat ketika petik untuk jadikan buah ini sebagai ubat untuk menyembuhkan penyakit

Bulan puasa ni mesti ramai antara sahabat laman mengambil kesempatan pulang ke desa mengemas kampung halaman. Agar nanti menjelang raya, rumah mak dan abah kemas dan bersih. Nak-nak bagi kediaman pusaka yang ditinggalkan. Bila dah tak berpenghuni dan jarang diduduki, semak samun pun mula naik. Nak pastikan sanak saudara yang datang seelsa berkumpul di rumah pusaka, semua benda perlu di keamskan.

Kalau sekeliling rumah dah mula naik semak, nak menebas memang tak larat lah di bulan puasa ni. Ada yang mengambil keputusan untuk meracun sahaja. Tapi sedarkah anda, penggunaan racun rumpai akan adak kesan sampingan yang lain terutamanya pada kesihatan?

Selain guna racun rumpai yang mengandungi bahan kimia, apa kata kita buat sendiri racun organik. Tak perlu bahan yang banyak dan tak susah pun.

Bahan-bahan:
30Kg Kulit nanas
100ml EM
500gm Gula merah
50 liter air tanpa klorin
(Boleh kecil kan kuantiti bahan mengikut keperluan)

Cara-cara:
1. Racik kulit nanas menjadi kecil
2. Masukkan semua bahan ke dalam tong dram. Kalau jumlahnya sedikit masukkan dalam balang kedap udara sahaja
3. Tutup rapat bekas perapan dan peram selama 15 hari.

Cara guna:
Terus sembur pada rumpai tanpa perlu di tambah air.

Pekebun-pekebun di Thailand sedang sibuk menanam pisang namun bukan buahnya yang menjadi buruan tetapi jantung pisang. Kenapa? Jantung pisang dari Thailand di import ke German kerana permintaan di sana amat tinggi. Walaupun bertan yang di eksport namun masih tidak berupaya memenuhi permintaan pasaran di German.

Jantung pisang di Thailand dijual pada harga 20 bath atau RM 1.20 bagi setiap biji, di German harganya menjadi RM 120. Kenapa jantung pisang mendapat permintaan yang tinggi di pasaran German? Ia di kata mempunyai khasiat yang tinggi dan bagus untuk mereka yang sedang berdiet dan menjaga berat badan. Segelintir masyarakat German tidak makan daging lagi dan menggantikannya dengan jantung pisang dan mengamalkan diet hanya memakan sayur sahaja.

Dikatakan, jantung pisang mempunyai serat seperti daging. Selain itu juga ia berupaya:

1. Penyelenggaraan gigi. Buat gigi lebih putih.
2. Membanyakkan susu ibu.
3. Rawatan gastrik
4. Rawat luka segar dan menghisap nanah.
5. Melegakan bengkak dari gigitan serangga.
6. Kurangkan gula dalam darah untuk pengidap kencing manis.
7. Penyelenggaraan nutrien darah, membantu anemia/kurang darah.
8. Membantu aliran darah dengan baik.
9. Menyembuhkan luka di mulut dengan lebih cepat.
10. Membuat kulit licin.


Bercanda Di pasiran Pantai

Kini kita sudah jarang berjumpa kamar yang dihias ala tropika sebagaimana era90an dahulu. Tropikal sebuah konsep santai yang menyenangkan dan mengimbas kita akan pesta percutian yang disambut merata destinasi tropika terutama kawasan persisiran pantai juga pulau. Material yang santai dan tahan lasak seperti rotan antara identiti tropikal yang sangat kuat dalam membentuk pesona alam semula jadi mukim ini.

Namun kini pereka mula bermain dengan elemen warna dan motif dedaunan menghijau. Dau-daun pokok tropika mula menjadi kegilaan ramai dan yang paling menarik padanan hijau putih menjadi kegilaan kini. Adakala motif ini diabadikan hanya pada throw kusyen dan cadar. Bahkan ruang kamar juga direka dengan seni bina terbuka agar membantu kitar semula. Di sini kita perlu mencontohi mereka yang mahu menjadi alam sekitar dan mengurangkan pembuangan tenaga.

Ilham tropika sememangnya segar sepanjang tahun. Anda yang mahukan mood percutian sudah pasti sesuai menggayakan tema ini dengan suasana gembira lagi ceria. Sifat rotan yang tahan lama dan suasana tropika yang nampak popular dalam apa juga musim memberi satu pesona unik buat ruang kamar. Malah melihat ruang kamar yang elegan dengan tema tropika bagaikan bercanda di pasiran pantai. Simple-simple sahaja di IMPIANA.

Seni lukis sememangnya telah bertahun menjadi koleksi agung peminat seni dan pereka. Palitan warna dan cerita yang sampaikan sememangnya membuat kita berfikir dan tertanya-tanya di sudut hati . Itulah yang indahnya lukisan mampu membuat kita bermain dengan imaginasi. Secara tidak langsung merangsang minda dan jamuan mata di dalam ruang.

Namun kini tidak ramai yang bijak menilai seni lukisan bagi menyerlahkan tata hias kediaman. Malah ada yang memiilih untuk memiliki lukisan cetak rompak sebagai pilihan kedua. Ia sememangnya langkah yang tidak sihat dalam kita memberi sokongan kepada pengkarya tempatan yang mencanai minda mereka bagi sebuah karya. Ayuh kita memberi sokongan padu kepada para pelukis kita.

Dalam seni lukis, keindahan itu datang dari bancuhan warna . Anda boleh memilih subjek yang anda mahu. Realism, abstrak, surealism dan sebagainya mampu menyerlahkan ragam tata hias kediaman anda. Misalnya jika ada kedesaan Inggeris, gambar bunga-bungaan atau landskap dilihat sesuai, moden dengan gaya abstraknya malah gaya seperti loft, minimlism, konsep surealism dilihat lebih sesuai menyerlahkan seri ruang.

Jadi pilihlah lukisan yang bersaiz besar untuk mewujudkan feature wall ruang tamu anda atau rangkaian lukisan kecil bagi menyerikan ruang makan anda. Paling tidak, bingkaikan lukisan hasil karya anak anda di ruang tangga atau di dapur mahun di kamarnya sebagai satu penghargaan. Siapa tahu naive art karya anak anda merupakan satu idea hebat yang dicari-cari. Simple-simple sahaja di IMPIANA

Kita kalau bercakap soal dapur dan rekaannya bagai tiada hentinya. Apa lagi masa kini, dapur yang ada hanyalah sekangkang kera. Itulah tempat memasak, itulah tempat menghidang dan sebagainya. Namun apa yang pasti pereka tiidak pernah putus asa mencari idea agar yang kecil ini nampak cantik dan comel. Malah membangkitkan rasa seronok tatkala di dalamnya. Dari moden ke pop art, yang mana satu pilihan kalbu? Ayuh jamu mata dengan pilihan dapur kecil anda,

Simple-simple sahaja di IMPIANA.

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semulajadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

+INFO KEDIAMAN
Nama Pemilik: Fatin Fatina Nazlan
Jenis Kediaman: Apartment
Konsep: Scandinavia
Spesifikasi: Sebuah ruang tamu, tiga bilik tidur, 3 bilik air, sebuah dapur basah dan kering, balkoni.

Ibu kepada tiga orang cahaya mata ini sememangnya begitu gemar berkemas dan sentiasa mahu kediamannya kelihatan indah dan selesa untuk diduduki mereka sekeluarga. Menurut Fatin suaminya, Syed Azmil Syed Zainul Abidin, merupakan insan yang memberi semangat dalam meneruskan minatnya dalam mendekorasi kediaman. Pasti ramai yang menyangka Fatin mempunyai masa lebih kerana dia tidak bekerja, namun itu adalah silap ini kerana Fatin merupakan seorang peniaga online yang berjaya.

Ringkas & Moden

Bercerita tentang konsep Scandinavian yang diterapkan di kediamannya, Fatin menjelaskan dia sukakan kepada konsep ini yang tampak ringas namun moden.

“Saya minat dengan konsep ini kerana ringkas dan ada sedikit unsur-unsur kayu. Apabila ada unsur kayu tampak rumah lebih berseri. Selain itu saya juga suka warnakan kediaman dengan pelbagai warna cat. Setahun dua atau tiga kali saya akan tukar cat dinding. Cuma kali ini saya terapkan rona putih, hitam dan kuning agar rumah saya tampak cerah dan ceria.

“Ruang makan juga saya selitkan dengan unsur ini. Walaupun tampak ringkas dengan meja makan berunsur kayu dan kerusi makan berkaki kayu dengan perhiasan pasu bunga yang minimaslis. Tampak lebih menarik apabila saya cermin yang ditepinya saya guna pita pelekat murah buat bingkai tampak lebih menyerlah.

Suka Lakukan DIY

Seorang yang cukup kreatif, Fatin menerangkan untuk mendapatkan kediaman yang cantik dan selesa tidak perlu mengeluarkan modal yang besar. Bagi dirinya seseorang itu hanya perlu kreatif dan bijak dalam melakukan DIY sendiri.

“Semua hiasan dirumah saya lakukan sendiri tanpa bantuan suami. Bila suami keluar bekerja bila dia pulang ke rumah tengok kediaman kami sudah berubah wajah. Saya suka DIY sendiri. Saya akan cat rumah sendiri malah saya juga mengecat rumah dengan cara sendiri dengan menggunakan span basuh pinggan. Malah saya yang aktif di laman sosial juga pernah memuatnaik teknik ini di laman sosial hingga menjadi viral.

“Jika kita lakukan DIY memang banyak berjimat. Contohnya botol kicap saya akan DIY menjadi botol yang cantik, tayar pula saya buatkan menjadi kerusi. Bingkai gambar pula saya akan print sendiri dan tampal di dinding,’ jawab Fatin berkongsi ilmu dekorasi dengan lakukan secara sendiri.


10 Tip WAJIB Untuk “Renovate” Dapur Ikut Bajet Tapi Tetap Cantik  (Part 2)

6. Pemilihan Penyendal

Ia bagaikan aksesori kepada rekaan dapur. Malah ia juga membentuk sesebuah karakter dapur. Daripada klasik ke moden, ia memberi nilai estetika yang berbeza dan harganya juga berbeza. Jadi fahamkan dengan betul apakah konsep dapur anda dan keserasiannya dengan tombol pintu kabinet anda. Ada juga pintu yang tidak memerlukan tombol dan direka begitu sofistikated dengan menggunakan tekanan jari.

Jadi jangan terlalu taksub hanya dengan melihat rekaan tombol yang pelbagai. Fikirkan juga rekaan pintu kabinet anda juga adakah ia dapat dijodohkan dengan baik dan cantik. Ia hanya sekadar pelengkap rekaan pintu kabinet dapur anda bukannya material utama yang perlu dilihat setiap masa.

7. Pencahayaan

Fahami pelan lantai dapur anda. Adakah ia gelap atau terang? Adakah anda memerlukan langsir nipis atau langsir senteng atau lebih sesuai bidai? Adakah anda memerlukan pencahayaan di bawah kabinet atas ? Adakah anda memerlukan pencahayaan lebih kerana warna kabinetnya gelap? Adakah kabinet anda juga memerlukan pencahayaan struktur yang ditempatkan di dalam kerana menggunakan kaca kabut?

Jika anda mahu melaram dapur kering anda, mungkin boleh ditambah down light atau halogen . Jadi rekaan istimewa dapur kering anda lebih menarik dan menyerlahkan ruang utama kediaman. Namun jika sekadar untuk membuat kerja-kerja dapur, pencahayaan asas sudah memadai.

8. Permukaan kaunter

Permukaan yang dimaksudkan adalah permukaan kaunter dapur anda. Adakah ia diperbuat daripada bahan padu, tahan lasak atau sekadar kayu mampat yang lebih murah. Kini terdapat beberapa permukaan yang lebih tahan lasak, mudah dibersihkan dan menyenangkan apabila disentuh. Ia merupakan satu permainan psikologi pada deria sentuhan kita.

Malah anda sendiri perlu bijak memilih warna material permukaan kaunter dapur anda agar lebih hidup dan menyenangkan. Jangan pula hanya kerana dapur anda hitam , habis sampai permukaan kaunter anda dihias dengan rona hitam. Tidakkah ia bahaya semasa memasak? Padanan seumpama ini juga perlu anda belek berkali-kali dengan kabinet dan kelengkapan lain agar tidak nampak asing dan canggung apabila siap kelak.

9. Aksesori

Tiada lain yang cukup indah pada sebuah dapur selain aksesori yang menarik. Bekas gila, garam, segala rempah ratus. Begitu juga pengisar makanan , ketuhar dan lain-lain lagi. Bukan sekadar pelengkap gaya tetapi menyerikan dapur anda. Pengeluar perkakas dapur juga banyak yang menyediakan rekaan ranggi untuk menghidupkan dapur para pengguna. Malah kebanyakan kelengkapan elektronik dan manual disempurnakan dengan rekaan kreatif pelbagai warna agar serasi dengan pilihan warna dapur idaman anda.

Jadi ada konsep yang memerlukan aksesori yang banyak dan pelbagai ragam. Ada juga yang memerlukan aksesori yang ringkas seragam seperti hitam, jernih mahu pun putih. Malah ada yang memerlukan aksesori yang minimal. Awas, jangan tersalah beli aksesori. Hiasan klasik di tempatkan pada dapur moden?

10. Kemasan

Bercakap soal kemasan, sekali lagi anda perlu bijak memilih corak dan warna. Kini pereka suka menemukan dua budaya atau dua zaman di dalam sebuah ruang. Bayangkan kabinet moden ringkas bebas corak aksesori kecil, diserlahkan dengan jubin Belanda yang popular di kediaman kolonial.

Belek juga permukaannya. Adakah sesuai dengan diri anda. Berkilau mungkin cantik namun jika anda gemar memasak menggunakan minyak yang banyak, ia mungkin memberi pengaruh kepada kesan lantai dapur anda. Mungkin jubin seperti slate atau granit matte mahu pun terracota sesuai untuk mereka yang cemerkap dan berusia. Apa pun biarlah ia sepadan dengan tema rekaan anda dan mudah dibersihkan.

Agama Islam telah mengatur dan menetapkan panduan buat umatnya dengan lengkap dalam segala aspek bukan sahaja dalam hal-hal ibadah malah merangkumi perkara yang melibatkan kehidupan seharian manusia termasuklah perkara yang berkaitan dengan posisi dan susun atur bangunan atau rumah. Mungkin ada segelintir individu yang beranggapan hal ini remeh dan tidak perlu diambil pusing tetapi pada hakikatnya, ciri-ciri kediaman yang sempurna mengikut panduan agama Islam akan memberikan anda kehidupan yang lebih harmoni dan bahagia.

Sebuah rumah yang bercirikan Islamik hendaklah bersesuaian dan mengikuti kriteria yang tidak bertentangan dengan nilai-nilai ajaran Islam. Sebaiknya, sebelum membina sesebuah kediaman itu, kita hayati dan fahami bagaimana seharusnya susun atur dan binaan yang berteraskan panduan Islam bagi menjamin keselesaan dan kesejahteraan rumah yang bakal didiami. Jadi mari ikuti checklist ini bagi menambah info dan semoga mendapat manfaat buat semua pembaca IMPIANA.

Memiliki ruang yang mencukupi
Sebuah rumah tidak perlu bersaiz terlalu besar tetapi tidak pula terlalu kecil sehingga tidak memenuhi keperluan penghuninya. Rumah yang baik adalah sebuah rumah yang menyediakan ruang secukupnya mengukut bilangan ahli keluarga dan paling tidak, dilengkapi ruang yang cukup untuk menjalani ibadah dengan selesa.

Mempunyai ruang transisi
Apa yang dimaksudkan dengan transisi adalah sebuah ruang atau koridor. Menurut ajaran Islam, sebuah rumah yang bagus susun aturnya ialah rumah yang mempunyai ruang penghubung antara pintu masuk dengan ruang utama di dalam rumah. Hal ini adalah bagi memastikan apabila tetamu masuk melalui pintu utama, penghuni yangyang be di dalam tidak tertedah dan rasa terganggu.

Menjaga privasi
Sebuah rumah muslim hendaklah memiliki pembahagian ruang yang dapat melindungi privasi penghuninya.
Sebagai contoh, bilik tidur utama milik ibu bapa yang dipisahkan daripada bilik tidur anak-anaknya dan anggota keluarga yang lain. Dan begitu juga bilik tidur anak lelaki yang diasingkan daripada bilik tidur anak perempuan.
Selain itu ruang dapur juga sebaiknya diletakkan pada bahagian belakang rumah dan ruang tamu diletakkan penghadang bagi melindungi aurat ahli keluarga dan wanita.

Tidak keterlaluan
Sebagai seorang muslim sudah tentu kita tahu yang perbuatan bermegah-megah atau menunjuk-nunjuk adalah sifat yang dikeji. Jadi amatlah tidak molek jika hal ini tidak diterapkan ketika membina dan menyusun atur kediaman. Kesederhanaan adalah kunci buat rumah yang selesa dan bertepatan dengan ciri-ciri muslim.

Bersih dan terjaga
Kebersihan adalah sebahagian daripada iman oleh sebab itu, rumah seorang muslim hendaklah sentiasa dalam keadaan bersih, kemas dan teratur terutamanya di kawasan melakukan ibadat.

Selain ruang tamu, ruang dapur juga merupakan antara salah satu ruang yang penting bagi sesebuah kediaman. Mana tidaknya, memang tidak akan lengkap sebuah rumah jika tiada ruang dapur untuk memasak dan sebagainya.

Bukan sahaja ruang tamu, bilik tidur dan kawasan laman rumah sahaja yang perlu mempunyai dekorasi yang cantik dan menarik, malah ruang dapur juga harus dititikberatkan dan dihias dengan cantik.

Buat anda yang sedang mencari sumber idea inspirasi dekorasi ruang dapur yang cantik, mari IMPIANA kongsikan bersama anda idea inspirasi dekorasi ruang dapur yang menarik ini.

Lihatlah hasil sebelum dan selepas transformasi yang telah dilakukan, sememangnya sangat menakjubkan! Betul tak?!

Untuk dekorasi ruang dapur di kediaman ini telah memilih kemasan rona emas dan putih yang nyata tampak begitu sangat sesuai dan cantik.

Bukan itu sahaja. renovasi serta dekorasi yang telah dilakukan telah membuatkan ruang dapur ini kelihatan lebih elegan dan mewah.

Foto: Facebook Kelab Dekor Viral

Tak sangka pula sabun, kasut dan beberapa item lain ada ‘expired date‘. Tapi ini bukan lah bermaksud lepas baca artikel ini, anda kena buang kesemuanya. Tengok juga kondisi barang berkenaan, kalau masih elok, kenapa perlu membazir.

1. Air freshener
Sebelum anda membeli atau menyembur air freshener rumah periksa tarikh tamat tempoh pada penyegar udara anda dulu, sebahagian besar hanya mempunyai jangka hayat dua tahun.

2. Sabun pencuci pinggan
Yang ni perlu anda ambil perhatian, sabun pencuci pinggan anda hanya mampu bertahan selama 1 tahun sahaja.Jadi jangan ingat time sale tu boleh beli banyak-banyak buat stock setahun ye.

3. Pemadam api
Agensi Perlindungan Kebakaran Kebangsaan mencadangkan agar semua alat pemadam diuji dan / atau diganti setiap 5 hingga 12 tahun (bergantung kepada jenis alat pemadam) bagi memastikan ia beroperasi dengan betul dalam keadaan kecemasan.

4. Peluntur pakaian
Bahan pencuci pakaian yang belum dibuka mempunyai tempoh baik diguna sebelum satu tahun. Selepas anda membukanya, anda perlu menggunakannya dalam tempoh enam bulan.

5. Bantal
Ini yang paling jarang orang tahu. Bantal harus diganti sekurang-kurangnya sekali setahun. jadi kalau ada bantal-bantal anda dah mula nampak lakaran peta dunia, itu dah kira wajib ditukar. Ini kerana bantal yang lebih dari setahun di khuatiri dah jadi habitat bakteria. Tetapi jika rasa bantal anda masih berkeadaan baik, gunakannya sehingga 3 tahun.

6. Sabun
Sabun buku sekarang ini dah semakin jarang orang pakai. Tapi ia sebenarnya mempunyai jangka hayat sehingga tiga tahun. walaupun sesetengah jenama hanya bertahan untuk 18 bulan.

7. Botol gel mandian
Kebiasaannya ramai lebih gemar beli isian semula gel mandian. Bukan tak bagus, tapi ia sebagai salah satu langkah kitar semula juga tu. Tapi jangan lah guna botol gel mandian tu sampai dah hilang warnanya. Sebenarnya, botol gel mandian seelok-eloknya digunakan 3 kali sahaja.

8. Kasut
Kepada mereka yang mempunyai koleksi kasut yang menimbun jangan ingat kasut-kasut anda yang baru di pakai 1 ke 2 kali masih sesuai di pakai selepas setahun walaupun disimpan rapi ye. Kalau nak tahu, sebenarnya kasut mempunyai jangka hayat kira-kira 12 bulan. Ini disebabkan selepas 12 bulan, bakteria mula membiak pada kasut anda.

9. Bra
Buat wanita , ini penting! Awasi bra anda dan periksa sekiranya dawai pada bra sudah mulai keluar, gantikan ia dengan bra yang baru. Purata jangka hayat bra hanya bertahan selama 9 bulan sahaja.

10. Selipar
Tak sangka selipar juga mempunyai jangka hayat. Selipar yang sering kita gunakan sebenarnya mempunyai jangka hayat selama 6 bulan sahaja.


DIY Alas Periuk Menggunakan Penyepit Baju

2. Gamkan bahagian sisi penyepit kayu secara bertentangan. (seperti dalam gambar).

3. Selepas itu, gamkan bahagian hujung penyepit-penyepit kayu yang telah bercantum.

4. Susun penyepit kayu tersebut mengelilingi botol kaca bulat. Ia bagi menganggar ukuran agar membentuk bulatan yang sempurna.

5. Semburkan dengan cat warna pilihan.

6. Kemudian, keringkan ia dengan alat pengering rambut dan biarkan seketika. Siap!

Untuk menghasilkan alas periuk berukuran diameter 18.5cm memerlukan 26 batang penyepit kayu.

Jika tidak mempunyai alat pengering, boleh juga jemurkan ia seketika di bawah sinaran matahari.

Pilih warna-warna yang bertentangan (color blocking) untuk menyerlahkan lagi alas periuk berbanding rona senada.

Selain berfungsi sebagai alas periuk, ia juga boleh dijadikan dekorasi tambahan untuk menyerikan hiasan dinding.

Over-watering atau penyiraman berlebihan antara punca utama kematian indoor plant. Sebenarnya, ada penyelesaian lebih mudah untuk mengatasi masalah ini. Selain bekas siraman yang bukan sahaja menyebabkan lebihan air malah sisa yang mengalir keluar akan mengotorkan kediaman, apa kata anda guna trik air batu.

Menurut Jilian dari I Am a Homemaker, air batu yang mencair berupaya membekalkan siraman kepada tanaman secara beransur-ansur (slow-release). Ini menyebabkan air dapat diserap sepenuhnya oleh akar secara berperingkat dan sempurna. Tambahan, teknik ini sangat sesuai bagi penyiraman tanaman bergantung. Ia dapat memastikan persekitaran anda tidak kotor disebabkan air yang jatuh

Teknik ini paling sesuai untuk tanaman jenis berbunga seperti orkid, begonia, petunia dan sebagainya.

lepas wainscoting, hadir pula fenomena shiplap wall. Walaupun ia bukan lah elemen dekor yang baru, akan tetapi olahan yang diberikan menyuntik kesegaran dalam dekorasi sesebuah kediaman. Kali ini, impiana nak kongsikan pula idea wall paneling yang banyak digunakan untuk kediaman berkonsepkan moden kontemporari iaitu slat wall.

Penggunaan slat wall secara vertikal menghasilkan sesuatu ruang itu lebih besar. Kaedah pemasanggan masih sama seperti wainscoting dan shiplap wall.

{VIDEO} MakeOver Ruang Tamu & Ruang Makan. Dah lama berkurung dalam rumah dah mula rasa bosan dengan dekor dalam ruang rumah anda. Impiana ada banyak tip menarik dengan video yang mampu memberi inspirasi pada semua.

Sebut sahaja Elyza’s pasti semua akan terbayang langsir bukan? Owh! kali ini IMPIANA nak kongsikan tip menarik bersama Elyza’s, bukan hanya langsir malahan 1001 tentang dekorasi yang Elyza’s tawarkan kepada anda semua.

Kalau nak tahu apa dia tengok video ni sampai habis. Raya nak dekat ni sesuai la… kalau nak makeover ruang tamu & ruang makan anda.

Elayza’s menawarkan pelbagai perkhidamatan untuk kediaman anda, pendek kata macam One stop center untuk kediaman anda. Usah bimbang mana nak cari tempat hiasan kediaman anda untuk raya tahun ini.

Tak perlu la tunggu raya, yang mana baru dapat kunci rumah pun dah boleh ke Elyza’s. Pemilik rumah yang dan bosan dengan dekor lama rasa macam inginkan nafas baru dalam kediaman anda ini lah masanya.

Jangan lupa Follow, Like & Share : Facebook IMPIANA, Instagram IMPIANAMY, Youtube IMPIANA TV, Tiktok IMPIANAMY


HOOGA Bawakan Keselesaan Dalam Kesederhanaan

HOOGA diolah daripada perkataan Denmark iaitu hygge yang bukan saja merupakan sebuah konsep tetapi juga menggambarkan gaya hidup yang merangkumi perasaan tenang dan selesa melalui perkara-perkara yang mudah dalam kehidupan seharian. Konsep hygge berupaya mewujudkan suasana cosy atau mesra dan selesa dalam sesebuah kediaman dengan berpaksikan falsafah yang telah popular dalam tradisi Denmark sejak tahun 1800-an lagi.

Diilhamkan dari kehangatan dan kemesraan konsep hygge, HOOGA merupakan jenama perkakas dan dekorasi kediaman dengan variasi pilihan produk bersesuaian buat seluruh ahli keluarga anda. Berbekalkan kefahaman tentang keperluan pengguna masa kini, HOOGA sentiasa membawakan pelbagai jenis keperluan seperti aksesori tempat tidur, peralatan bilik mandi, lampu, perabot dan juga ruang penstoran bagi melengkapi setiap sudut kediaman.

“HOOGA menggambarkan sesuatu yang sederhana tetapi menyempurnakan dan memenuhi setiap aspek kehidupan dengan cara menikmati kebahagiaan melalui perkara-perkara kecil yang signifikan disekeliling kita. Dan perkara tersebut adalah hygge. Anda tidak perlu ubah suai keseluruhan kediaman untuk menjadikannya lebih hyggelic kerana transformasi boleh berlaku walau hanya dengan penambahan kecil. Kami berharap rangkaian ini memberi inspirasi kepada orang ramai untuk meraikan keseronokan sederhana dalam kehidupan dengan mengubah rumah mereka kepada sesuatu yang lebih menarik dengan HOOGA, “kata Koay Gray Sen, Ketua Pegawai Operasi HOOGA.

Sejak debut pertamanya di Suntec City, Singapura pada Ogos 2018, HOOGA telah memperoleh kejayaan serta sambutan yang luar biasa dari penggemar konsep hygge di rantau ini. HOOGA kini mengembang sayapnya ke Malaysia dengan pembukaan rangkaian terbarunya yang terletak di 1 Utama Shopping Centre. Dengan keluasan meliputi 7,641 kaki persegi, ini adalah kedai HOOGA terbesar yang ada di seluruh Malaysia. Jom ramai-ramai kita rasai sendiri gaya hidup hygge bersama HOOGA dengan pilihan yang pelbagai.

Kenali cara-cara untuk mendapat tidur tanpa gangguan dengan Pelindung Tidur IKEA

Tidur yang lena sangat penting untuk menjamin kesihatan dan kesejahteraan kita, kerana ia berkait rapat dengan prestasi fizikal dan mental kita tatkala kita menjalankan aktiviti harian. Hakikatnya, tidur yang berkualiti tidak kurang pentingnya daripada diet yang seimbang dan senaman, dan terdapat pelbagai faktor yang mencetuskan tabiat tidur negatif. Jadi, kita perlulah cakna akan cara-cara untuk memperoleh tidur berkualiti.

Secara umumnya, seseorang dewasa memerlukan 7 hingga 9 jam tidur setiap malam. Tidur tidak cukup akan menjejaskan kita dari segi mental dan fizikal, daripada fokus terjejas, emosi tidak stabil, sehinggalah menimbulkan pelbagai risiko masalah kesihatan. Bagaimanapun, kini anda tidak perlu lagi ‘mengira biri-biri’ untuk memasuki dunia mimpi, kerana Enam Pelindung Tidur kami telah menawarkan anda petua-petua berikut yang mudah lagi berkesan bagi membantu anda tidur lebih lena!

6 Eleman untuk Tidur Lena dengan Penyelesaian Tidur IKEA

Bilik tidur yang gelap, sejuk dan tenang merupakan satu permulaan yang baik. Namun, soal meningkatkan keselesaan, memilih bahan-bahan yang betul, dan mencipta suasana yang kondusif juga harus dititikberatkan!

Langkah pertama ke arah tidur lena ialah mencapai keselesaan optimum dengan tilam, bantal dan selimut yang betul. Tilam yang sesuai akan menyokong belakang tubuh anda, yang terbukti bermanfaat terhadap kesihatan anda dalam jangka panjang! Dengan adanya bantal dan set sarung selimut yang menepati keperluan anda, anda akan meraih manfaat maksimum daripada tidur anda!

2. Kekalkan Suhu yang Sesuai

Berasa sejuk pada waktu malam? Atau berasa panas ketika tidur? Faktor seterusnya yang wajar diberi perhatian ialah suhu bilik tidur anda. Tanyalah soalan-soalan ini kepada diri anda kerana ia dapat membantu mengenal pasti faktor yang mengganggu tidur anda. Ingatlah untuk tetapkan penyaman udara atau kipas pada suhu yang sesuai, dan pastikan anda berasa selesa dengan memilih duvet atau selimut yang sesuai untuk anda! Kebanyakan kita tidur lebih lena dalam persekitaran yang lebih sejuk, manakala suhu optimum ialah antara 18 dan 20 darjah Celsius.

3. Jauhkan dari Lampu

Suasana lebih gelap ideal untuk tidur lena kerana ia mengurangkan gangguan di sekeliling anda. Jadi, anda boleh mempertimbangkan penyelesaian seperti lampu boleh malap, lampu meja atau bidai gelap untuk menghalang matahari pagi! Namun, sebaik-baiknya anda memilih lampu yang berada dalam jangkauan tangan, kerana mengurangkan pergerakan sebelum anda tidur akan membantu anda lelap lebih mudah. Selain itu, anda juga boleh mempertimbangkan pelitup mata untuk menjauhkan cahaya!

4. Shhh Jangan Bising!

Bunyi bising akan menjejaskan kualiti tidur kerana ia merangsang otak kita. Menurut kajian, walaupun ketika kita sedang tidur, minda kita sedar sepenuhnya akan bunyi bising. Jadi, semakin senyap bilik anda, semakin baik kualiti tidur anda. Penyelesaian mudah seperti penyerap bunyi, dapat membantu mengurangkan bunyi bising, khususnya jika anda jenis orang yang tidur-tidur ayam!

5. Tingkatkan Kualiti Udara

Kualiti udara yang tidak sihat di rumah mampu menjejaskan kualiti tidur kita. Ceriakan bilik tidur anda dengan tumbuh-tumbuhan hidup, yang bukan sahaja dapat menapis udara dalam bilik anda, malah berfungsi sebagai hiasan! Pastikan bilik tidur anda diudarakan  dengan secukupnya sekali seminggu untuk menjamin pengudaraan yang baik!

6. Suasana Menenangkan

Pilihan warna dan aksesori peralatan tidur yang sesuai akan mempengaruhi kualiti tidur anda. Menurut kajian, kita tidur paling baik dalam bilik berwarna biru, diikuti oleh warna seperti kuning dan hijau. Jika anda ingin mengubah suai bilik tidur anda, apa kata mencuba warna-warna ini untuk mewujudkan persekitaran yang ideal bagi membantu anda lelap lebih pantas!

Pernahkah anda berasa segar tatkala bangun dari tidur dan bersedia untuk menghadapi apa sahaja? Itu bermaksud, anda telah mendapat tidur malam yang baik! Ingatlah, tidur yang berkualiti berkait rapat dengan rehat yang cukup dan tanpa gangguan.

Anda berpeluang mengetahui lebih lanjut tentang penyelesaian tidur di Festival Tidur IKEA.

Festival Tidur IKEA

Bagi memeriahkan Festival Tidur IKEA, IKEA menganjurkan pelbagai aktiviti interaktif di gedung, yang memberi peluang kepada pembeli-belah mencuba rangkaian Penyelesaian Tidur IKEA bagi memahami kepentingan pilihan penyelesaian tidur yang betul.

Lebih menarik lagi, ahli IKEA Family juga berpeluang memenangi pengubahsuaian bilik tidur dan produk bilik tidur lain berjumlah sehingga RM48,000 dengan perbelanjaan minimum RM400 dalam satu resit di mana-mana gedung IKEA di seluruh negara!

Sertai peraduan Festival Tidur IKEA dari 7 Julai – 10 Ogos 2022 dengan mengikuti video mingguan kami bagi mendapatkan petua penyelesaian mampu milik dan berpeluang untuk memenangi hadiah bernilai RM48,000* seperti berikut:

Hadiah Pertama: 4 x Pengubahsuaian bilik tidur berjumlah RM5,000 tajaan Livspace
Hadiah Kedua: 4 x Rangka katil & 1 x tilam berjumlah RM3,000
Hadiah Sagu hati: 20 x Produk tekstil katil berjumlah bernilai RM800

Cosentino, sebuah syarikat global yang mengeluar dan mengedarkan kemasan permukaan berinovatif yang berkualiti tinggi sesuai untuk pelbagai seni bina dan reka bentuk dalaman yang menarik.
IMPIANA berpeluang menemuramah Mark A. Collar, pengurus besar Cosentino Malaysia tentang perkembangan dan rancangan beliau untuk Cosentino.

1. Tell us the journey of how Cosentino as a brand, thrived in the industry until today?
Cosentino’s DNA includes hard work and persistence. Since the origins of the company with the launch of Silestone, design has been in the essence of all we do. With the launch of Dekton in 2013, it was clear to us that we had to strengthen our relationship with the architect’s and designer’s community in order to offer not only the best products, but also the best services through our Cosentino Centers and City showrooms worldwide. Cosentino boasts a specialist team of A&D dedicated to the channel of architects, designers and interior designers. What’s more, we will be launching the Cosentino We online community, offering professional architects and designers a range of benefits to boost their businesses.
As a leading company in the industry, Cosentino imagines and anticipates together with its customers and partners design solutions that offer value and inspiration to people’s lives.

2. How did the idea of opening this showroom in Malaysia arise?
We have always been looking forward to be truly present in Malaysia. Cosentino has been in Malaysia since 2014 through a distributor and now we have a physical presence and are servicing our Malaysian customers on our own. We have our own space to fully engage with our friends in the architect and interior design industry as well as end-users. Our vision is to imagine and anticipate design solutions that offer value and inspiration to people’s lives. We currently distribute our products in more than 110 countries, and we are looking to have more centers around the world as we grow even further.

3. Can you explain how can Cosentino plays a significant role in elevating the surface trend in Malaysia?
In Malaysia, mainly in the surfacing industry, I’ve noticed that most consumers prefer surfaces that are highly durable and also low in maintenance. However, not every product that is available out there fits these requirements. In order to go a step further in the surfacing industry, this is where we come in, providing solutions to those concerns without compromising on the aesthetics of the surface.
For example, Silestone, which is made of more than 90% natural quartz offers more than 60 different colours and textures, making it the ideal surface for interior decoration for kitchen and bathroom countertops as well as other household applications.
Dekton, the new ultracompact surface offers its high resistance capability due to its zero porosity characteristics.
Sensa, on the other hand, with its revolutionary stain treatment allows its users to enjoy natural stone without worrying about maintenance.

4. How do you ensure this new Cosentino centre stands out from other showrooms?
Guided by the philosophy of constant improvement, Cosentino Malaysia strives to bring top-notch products that create limitless inspiration to homeowners, designers and architects. We are also ecstatic to bring Malaysians together with our experiential showroom. We have been holding frequent cooking events, wine tastings, networking sessions and specialised events for interior designers, architects, as well as the public since our opening last April.

5. What is the key feature of this centre that can give visitors the ultimate viewing experience?
The Center deviates from the traditional perception of a typical showroom. Over 3,000 slabs are on display in an art gallery format to showcase the variety of surfaces to inspire architects, planners, interior designers and consumers. Networking areas, a fully functioning show kitchen and a bar counter spanning over 5 floors are some of the interactive spaces offered. In fact, our showroom in Malaysia is the largest Cosentino showroom in Asia.

6. Looking forward to the future, how do you see the brand evolving? What could become of it?
Today, The Cosentino Group currently distributes its products and brands in more than 110 countries, from its headquarters in Almeria (Spain). Currently, Cosentino is present in 40 countries, with its own assets in 29 of them. The group has 8 factories (7 in Almeria (Spain and 1 in Brazil), 1 intelligent logistic platform in Spain, and more than 120 commercial and business units throughout the world. We plan to grow to the 200th location in the next five years. What we have on our agenda is to continue working on innovation, design and to ensure that our business model is working well in the marketplace.

7. Your design prediction for the year 2020? What kind of surface will the end-user choose?
We think that Dekton is the future of the industry. This ultra-compact surface allows us to deliver new designs that are not possible for quartz. We are able to achieve performance that is unachievable in any other product. With Dekton, we are entering a new segment that is not available in the past, be it for floor applications, exterior facades, interior walls or countertops. We have doubled the capacity of the plant due to its success around the world. We are
predicting that ultra-compact surfaces will be one of the surfaces with the biggest market share in about three to four years’ time.

Warga Selangor, kini di hantui dengan masalah air. Biar pun perkara ini sering menjadi mimpi ngeri penduduk di negeri Selangor, IMPIANA ingin kongsikan tip agar anda tidak dibebani masalah ini dengan mengambil langkah dan peringatan sebelum air terputus. Ambil tahu teknik untuk penggunaan air yang betul dan jimat.

Gangguan bekalan air yang tidak berskala ini disebabkan oleh kerja pembaik pulihan yang dilakukan akibat pencemaran diesel di sumber air mentah di Selangor. Bila dah terkena sebegini, baru lah sedar betapa besar kehilangan nikmat yang selama ini kita mungkin pandang remeh.

Tips Jimat Air 1
Semasa anda menggunakan sinki untuk mencuci muka, menggosok gigi atau bercukur, jangan biarkan air paip mengalir. Ini adalah kerana walaupun anda hanya membiarkan air mengalir beberapa minit, air yang terbuang mungkin mencapai hingga beberapa liter air. Itu jika anda seorang. Jika semua ahli keluarga anda perangai sama macam tu, harapannya hujung bulan duit habis bayar bil air sahaja. Nasihat juga ahli keluarga untuk sama-sama menjimatkan air.

Tips Jimat Air 2
Gunakan pancuran air semasa mandi. Menggunakan pancuran air akan memudahkan air diratakan keseluruhan badan berbanding menggunakan pencedok atau gayung. Selain itu anda juga dinasihatkan untuk mematikan pancuran air semasa bersabun atau bersyampu untuk mengelakkan berlaku pembaziran pengaliran air yang tidak digunakan.

Tips Jimat Air 3
Sekiranya air paip anda mengalir tidak sekuat biasa, pastikan anda membuat sedikit pemeriksaan ke atas sistem perpaipan di rumah anda. Ini adalah untuk memastikan tiada kebocoran air berlaku. Tahukah anda bahawa jika kebocoran berlaku pada paip selepas meter air, ianya adalah tanggungan tuan rumah sendiri. Pihak syarikat air tidak akan bertanggungjawab ke atas kelalaian anda tidak memeriksa sistem perpaipan rumah anda.

Tips Jimat Air 4
Apabila menggunakan mesin basuh, pastikan kapasiti baju adalah berada pada tahap maksimum berat yang mampu diisi. Jika hanya terdapat baju kotor yang sedikit, lebih baik basuh menggunakan tangan. Cara ini bukan sahaja dapat menjimatkan penggunaan air, malah ia juga mampu menjimatkan bil elektrik rumah anda.

Tips Jimat Air 5
Gunakan besen berisi air atau takungkan air di dalam sinki semasa anda nak mencuci buah buahan atau sayur-sayuran. Matikan air paip untuk mengelakkan pengaliran air tanpa penggunaan yang menyebabkan pembaziran.

Semoga tips tips berikut dapat membantu kita menjimatkan air dan dalam masa yang sama mengurangkan bil air dari melambung di hujung bulan ya.


3 Sisa Dapur Mujarab Jadi Baja Lebatkan Bunga

Pelbagai super-secret untuk melebatkan bunga telah berjaya LAMAN Impiana bongkar. Termasuklah dari segi penjagaan dan penyelengaraan yang ramai tak tahu.

Ada antara baja atau plant booster penggalak bunga yang dikongsikan LAMAN Impiana, aromanya agak menggangu terutama yang melibatkan perapan bahan seperti ikan mentah, telur dan sebagainya. Sebab itu, ramai yang tak sanggup.

Namun, tak bermakna tanaman anda tidak peroleh khasiat yang mencukupi bila tidak menggunkan baja-baja tersebut. Ada juga bahan lain yang boleh digunakan sebagai baja pada tanaman tanpa perlu diperap. Antaranya:

1. Kulit telur

Kulit telur merupakan sumber terbaik kalsium. Ia berupaya mempertingkatkan daya kekuatan tanaman dalam proses pertumbuhannya. Bila pokok sihat dengan pertumbuhan yang baik, ia bukan sekadar menjadikan pokok ros anda tumbuh merimbun malah mempunyai daya tahan kepada sebarang jenis serangan penyakit. Penggunaan kulit telur sebagai baja di pangkal pokok mampu mencegah penyakit seperti Black spot dan menjadikan akar lebih kuat untuk menyerap nutrien.

2. Kulit pisang

Kulit pisang mengandungi potasium yang diperlukan oleh pokok ros untuk tujuan merangsang penghasilan bunga. Selain dari itu juga, kulit pisang mudah terurai. Ini menjadikan, akar ros lebih mudah menyerap baja yang dibekalkan.

3. Kulit citrus

Kulit citrus atau limau seperti lemon dan oren sesuai digunakan untuk meningkatkan keasidan tanah. Oleh itu, bagi tanaman yang memerlukan kadar tanah yang berasid seperti hydrangea, orkid, azalea, begonia dan sebagainya untuk menghasilkan bunga, taburkan kulit citrus pada permukaan tanah di sekitar pokok. Selain itu juga, anda boleh keringkan kulit citrus tersebut dan kisar apabila ia betul-betul kering dan gaulkan di dalam medium tanaman untuk meningkatkan kadar asid tanah

PROFIL TAMAN
Nama pemilik: Ahmad Rizal dan Dr. Norzaini Rose
Jenis kediaman : Banglo
Keluasan taman : 4640 kaki persegi
Konsep taman : Resort tropika

Mesti ramai antara kita yang mengimpikan kediaman dikelilingi keindahan alam bak resort-resort indah yang mendamaikan. Di tambah pula dengan kehadiran dekorasi landskap menghijau menyuntik ambien segar.

Kediaman yang dibina di sebuah kawasan Bandar Kinrara yang dikunjungi  ini milik pasangan Ahmad Rizal dan Dr. Norzaini Rose. Di kelilingi oleh kawasan landskap berkeluasan 4640 kaki persegi membuatkan pemilik menyimpan seribu impian untuk memiliki sebuah outdoor living space lengkap untuk kegunaan mereka seisi keluarga.

Menurut pemilik, sebelum laman impian berjaya di realisasikan, beberapa perunding landskap telah dilantik. Namun, tiada satu pun yang menepati jiwa dan citarasa pemilik. Namun itu tidak mematahkan semangat kerana bagi pemilik, kediaman yang dimiliki bagaikan tidak hidup dan kusam tanpa kehadiran laman menghijau.

Pencarian diteruskan sehingga lah mereka bertemu dengan salah sebuah syarikat perunding landskap yang berpusat di Petaling Jaya iaitu Terra Garden.

Seperti yang semua ketahui, Terra Garden terkenal dengan konsep Neo Nusantara, setiap rekaan yang dihasilkan jelas menunjukkan identiti pereka ini. Pembinaan bermula dengan senarai keperluan dan inventori tapak.

Apa yang menjadi keutamaan pemilik adalah kehadiran sebuah elemen air dan laman yang dibina mestilah tidak memerlukan penjagaan rumit disebabkan oleh kekangan masa dengan tugas-tugas harian di pejabat.

“Konsep tropika yang dipilih menepati  rekaan keseluruhan fasad kediaman. Tambahan pula, decorative panel yang diletakkan oleh pihak pemaju pada fasad di bahagian hadapan bermotifkan flora tropika. Oleh itu, pemilihan konsep keseluruhan amat menepati gaya yang ditampilkan”, jelas pemilik dengan mesra.

Tidak memperuntukkan masa yang lama, laman yang dibina hanya mengambil masa 3 bulan untuk disempurnakan. Sebagai pengenalan, sebuah binaan yang bersambung dengan anjung hadapan dibina menjadi patio sebagai ruang santai ringkas buat pemilik. Bagi menggalakkan aktiviti di ruangan ini, bangku taman dan sebuah buaian dari binaan kayu balau menjadi pelengkap.

Aktiviti banyak tertumpu di bahagian sisi kediaman yang terletak berhadapan dengan ruang interchange keseluruhan interior. Bahagian sisi kediaman ini terlindung dari terik matahari dan lebih privasi dari ruang hadapan. Tambahan pula, ia mudah diakses sama ada dari luar mahupun dalam kediaman.

Berdasarkan inventori ini, sebuah kolam dengan kedalaman 2 kaki dibina bertentangan dengan anjung di bahagian tepi kediaman ini. Penggunaan pond liner dengan kemasan pebbles wash pada permukaan lantai kolam, ia memberi peluang kepada pemilik untuk melakukan sebarang rombakan laman di masa hadapan.

Dalam usaha pereka untuk menyatukan binaan sedia ada dengan laman yang dibina, lantai dari decking kayu balau dijadikan penghubung. Di sisi kolam, sebuah struktur binaan sebagai ruang patio berbumbung mendominasi keseluruhan ruang menjadi outdoor living space buat pemilik.

“Kawasan ini kerap menjadi ruang interaksi santai kami terutamanya apabila menerima kunjungan dari sanak saudara tidak kira siang mahupun malam. Suasana yang nyaman dan merehatkan menambahkan lagi keselesaan untuk kami bersantai di sini”, tambah pemilik lagi.

Memandangkan binaan patio ini terletak bersebelahan dengan dapur, pereka telah mewujudkan buffer semula jadi menghalang penglihatan yang tidak menyenangkan. Pemilihan Heliconia spp. amat bertepatan dengan saiz ruang antara binaan yang tersedia. Ini kerana ketinggian dan tekstur daunnya yang lebar, ia berjaya menutup pandangan secara langsung pada ruang dapur.

“Di samping itu juga, patio yang dibina dijadikan ruang gym untuk diri saya. Ini kerana saiz perkakasnya yang memakan ruang, saya mengambil keputusan untuk meletakkan ia di luar rumah. Secara tidak langsung sambil bersenam, saya juga boleh menghirup udara segar”, ujar pemilik.

Melihat keseluruhan rekaan yang dihasilkan, jelas pereka mengambil kira semua keperluan pemilik sebelum mereka bentuk ruang laman sebaiknya. Pereka berusaha sedaya upaya untuk memastikan setiap fungsi ruang dibentuk sempurna agar memenuhi keperluan isi rumah. Pemilik turut menyatakan begitu berpuas hati dengan perkhidmatan pereka, malah sentiasa bekerjasama dengan pereka untuk melakukan penambah baikkan laman miliknya dari masa ke semasa.

Wanita dari Terengganu telah berkongsi di Media Sosialnya mengenai pokok kesayangannya telah dicuri pada 13 September. Beliau meminta bantuan orang ramai untuk membantunya menjejaki pokok ini.

Rus Majida Hassan, 34, melalui laman Facebook berkata, pokok jenis Monstera Albo Marble, Monstera Aurea Marble dan Monstera Albo Halfmoon yang dikesan hilang pada petang Isnin tidak dijual di nurseri biasa.

“Saya amat mengenali pokok saya berikutan corak khas dan saiz pokok tersebut tidak dimiliki oleh orang lain dan saiz pokok yang dicuri sangat sukar didapati.

“Tolong bantu saya untuk dapatkan semula pokok-pokok ini dan agar saya dapat membawa si pencuri ke muka pengadilan. Ralat sungguh kerana ia mencapai saiz yang tidak dimiliki orang lain.

“Ini membuatkan pokok-pokok tersebut mudah untuk dicam sekiranya dijumpai. Hampir rebah rasanya sewaktu menyedari kejadian yang berlaku,” katanya.

Banyak jenis tanaman yang lebih mudah dan cepat dibiakkan dari keratan batang. Tapi, pernah tak alami keratan batang yang disemai menghitam dan rosak dari bahagian potongan atas? Jika dibiarkan, lama kelamaan batang yang disemai mati walaupun dah keluar pucuk atau daun baru?

Dalam industri pertanian, kebiasaanya bahagian atas yang dipotong akan diletakan satu lapisan perlindungan seperti lilin. Ia berupaya mengelak keratan batang yang disemai dari jangkitan penyakit yang akan meyebabkan ianya rosak secara perlahan-lahan.

Tapi, kita sebagai pekebun secara hobi, boleh gantikan lapisan tersebut dengan kapus seperti yang dilakukan oleh Sy’arina Mohamed Shaari untuk keratan ros. Teknik ini sesuai juga untuk semua jenis pembiakkan keratan batang

Alhamdulillah.. setelah percubaan kali pertama gagal. buat kali ke-2. akhirnya ada juga yg bertunas… rasa nak lompat bintang….

Saya rendam keratan selama seminggu. kemudian pindah ke dalam pasu. guna medium cocopeat. medium kene dlm keadaan lembab.

Atas keratan ros saya sapu kapur. kapur yang biasa orang guna untuk makan sireh tu. tujuan sapu kapur untuk mengelakkan bahagian atas menjadi hitam. Pasu letak kat kawasan redup